## Berig lag

##

Dette værktøj beriger dine punkt- eller områdedata ved at hente fakta om de mennesker, steder og virksomheder, der omgiver dine datasteder. Med Berig lag kan du besvare spørgsmål om steder, som du ikke kan besvare med kort alene. For eksempel: Hvilken type mennesker bor her? Hvad ønsker mennesker, der bor i dette område, at foretage sig? Hvilke vaner, og hvilken livsstil har de? Hvilke typer virksomheder er der i dette område?

Resultatet bliver et nyt lag, der indeholder alle demografiske og geografiske oplysninger fra givne datasamlinger. De nye oplysninger tilføjes som et felt i tabellen.

Hvis feltet Brug aktuel kortudstrækning er markeret, er det kun objekterne i det analyse- og områdelag, der er synligt inden for den aktuelle kortudstrækning, der analyseres. Hvis feltet ikke er markeret, analyseres alle objekter i både analyse- og områdelaget, også selvom de befinder sig uden for den aktuelle kortudstrækning.

## Vælg dataindsamling

Vælg dit område, og få en oversigt over de tilgængelige datasamlinger, som du kan berige dine data med. I forbindelse med USA, Canada og forskellige andre lande rundt om i verden kan du berige dine data ved at tilføje forskellige datasamlinger med forhåndsoprettede lister med attributter, som giver demografiske oplysninger og geografisk kontekst om mennesker, steder og virksomheder omkring dine datasteder.

## Områder at berige

Det er disse områder, der kan beriges med yderligere oplysninger, der findes i datasamlingen. Hvis dit analyselag indeholder punkter, oprettes der områder omkring de enkelte punkter vha. en fugleflugtslinje, en køreafstand eller en køretid.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på analyselagets navn. Hvis laget findes i forvejen, vil du blive bedt om at bekræfte, at du vil overskrive det.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.