## Agregeeri punktid

##

Agregeeri punktid Antud tööriist töötab punktobjektide analüüsikihi ning võrdleva pindobjektide kihi alusel. Esmalt määratletakse, kui palju punkte langeb samas piirkonnas olevasse pindobjektide kihi geomeetria alla. Sellele järgnevalt arvutatakse vastavasse pindobjekti jäävate punktide koguarv ning muud arvstatistikud. Kõige peamisem statistik on ala sisse jääv punktide arv.

Antud metoodika on kasutatav näiteks situatsioonis, kui soovite leida teatud teeninduspunktide (apteek, kauplus vms) koguarvu kohalike omavalitsuste kaupa ning summeerida selle alusel nende müügitulu vastavate üksuste kaupa. Oletame, et kohvipoodidel on TOTAL_SALES atribuut, mille kaudu saate summeerida kõik TOTAL_SALES maakonna alla jäävad objektid või siis miinimumi ja maksimumi TOTAL_SALES või ka näiteks müügituluga seotud standardhälbe iga vastava haldusüksuse kohta.

Tulemuseks on vastavate näitajate alusel tekkiv horopleetkaart, kus punktide koguarv on normitud vastava pindobjektide kihi sisulise jaotuse (nt haldusüksused) alusel. Väärtuste jagamine üksuste pindala alusel on kartograafias sageli kasutatav lähenemine. Andmete normimine muudab saadud info lihtsamini arusaadavaks ja omavahel võrreldavaks.

Kui Kasuta kaardi ulatust on sisse lülitatud, kasutatakse analüüsil ainult neid objekte, mis antud hetkel on ekraanil nähtavad. Kui vastav tingimus on välja lülitatud, kasutatakse analüüsil mõlema kihi kõiki objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Vali ala

Vali veebikaardilt pindobjektide kiht, mille alusel punkte summeeritakse. Kui veebikaardil sobilik andmestik puudub, saate otsimiseks kasutada teisi ArcGIS Online kaudu kättesaadavaid materjale. Mistahes punktid, mis jäävad pindobjektide kihi geomeetria alla, summeeritakse ning soovi korral lisatakse tulemusele juurde ka muud statistilised parameetrid.

## Hoia alasid punktideta

Määrab, kas pinnad, kuhu punkte ei lange, ilmuvad tulemkihti. Kui vastav tingimus on välja lülitatud, siis punkte mittesisaldavad alad ei ilmu ka tulemkihti. Kui tingimus on sisse lülitatud, ilmuvad alad ilma punktideta ka tulemkihis.

## Lisa statistik

Atribuutide sisu alusel on võimalik arvutada järgmisi statistikuid: summa, keskmine, miinimum, maksimum ja standardhälve. Tulemkiht sisaldab täiendavaid atribuute valitud statistikute kohta, mis antud analüüsil arvutati. Soovitud statistikuid on võimalik selleks ette nähtud rippmenüü kaudu lisada ja eemaldada.

## Vali atribuut grupeerimiseks

Te saate koostada statistilisi gruppe, kasutades analüüsi kihis olevat atribuuti. Näiteks, kui agregeerite kuritegusid naabruskonna piiride alusel, võib see atribuut olla Crime_type viie erineva kuriteo tüübiga kirjeldatud. Iga unikaalne kuriteo tüüp formeerib grupi ja lisab statistikud, mis arvestab iga unikaalset väärtust Crime_type. Kui valite atribuudi grupeerimise, tekitatakse kaks tulemust: tulemkiht ja tabel, mis sisaldab statistikuid iga unikaalse grupi kohta.

## Tulemkihi nimi

See on kihi nimi, mis luuakse kasutaja Minu sisu alla ning lisatakse kaardile. Vaikimisi nimi on tuletatud analüüsi tüübi ja sisendkihi nimetuse järgi. Kui see kiht juba eksisteerib, saate selle soovi korral üle kirjutada.

Kasutades Salvesta tulemus kasutaja sisu alla, mille saate valida rippmenüüst Minu sisu, kuhu tulemus salvestatakse.