## Găsire cele mai apropiate

##

Acest instrument găseşte cele mai apropiate obiecte spaţiale şi, opţional, raportează şi ordonează distanţele până la obiectele spaţiale din apropiere. Pentru a găsi cele mai apropiate elemente, instrumentul poate măsura fie distanţa în linie dreaptă, fie distanţa pe drumuri, fie timpul de conducere. Există opţiuni pentru limitarea numărului celor mai apropiate obiecte spaţiale de găsit sau intervalul de căutare în care să fie găsite. Rezultatele obţinute de la acest instrument vă pot ajuta să răspundeţi la următoarele tipuri de întrebări:

- Care este cel mai apropiat parc de aici?
- La ce spital pot ajunge în cel mai scurt timp cu maşina? Cât timp ar dura deplasarea într-o zi de marţi, la ora 17:30, aceasta fiind ora de vârf?
- Care sunt distanţele rutiere dintre aceste oraşe importante?
- Care din aceşti pacienţi locuiesc pe o rază de două mile faţă de aceste uzine chimice?

Instrumentul Găsire cele mai apropiate returnează un strat tematic conţinând cele mai apropiate obiecte spaţiale şi, opţional, un strat tematic linie care leagă locaţiile de pornire de cele mai apropiate locaţii. Stratul tematic linie opţional conţine informaţii despre locaţiile de pornire şi cele mai apropiate şi distanţele dintre ele.

Dacă se bifează Utilizare extindere curentă a hărţii, numai obiectele spaţiale vizibile în extinderea curentă a hărţii vor fi considerate drept puncte de pornire şi obiecte spaţiale potenţial aflate cel mai aproape. Dacă nu se bifează, vor fi luate în considerare toate obiectele spaţiale din stratul tematic de intrare, chiar dacă se află în afara extinderii curente a hărţii.

## Găsire cele mai apropiate locații din

Instrumentul Găsire cele mai apropiate măsoară de la fiecare locaţie din stratul tematic de intrare până la locaţiile din stratul tematic de faţă. Instrumentul acceptă până la 1.000 de locaţii pentru fiecare strat tematic.

## Măsurătoare

Alegeţi dacă cele mai apropiate locaţii să fie găsite pe baza distanţei în linie dreaptă, a distanţei rutiere sau a timpului de conducere. În ambele cazuri rutiere, măsurătorile sunt făcute pe drumuri şi respectă sensurile unice, reglementările de circulaţie şi aşa mai departe.

Găsirea celor mai apropiate elemente cu ajutorul distanţei în linie dreaptă permite intrări de tip punct, linie sau suprafaţă. Pentru a măsura timpul de conducere sau distanţa rutieră, ambele straturi tematice de intrare (cel introdus şi cel cu locaţiile din apropiere) trebuie să conţină puncte.

La măsurarea între linii sau suprafeţe, este determinată distanţa de la sau până la cel mai apropiat punct de-a lungul liniei sau graniţei suprafeţei.

## Pentru fiecare locație din

Pentru a limita căutarea celor mai apropiate locaţii, aveţi două opţiuni. O opţiune este să limitaţi numărul maxim de locaţii cele mai apropiate de găsit pentru fiecare locaţie de pornire. Puteţi găsi un parc cel mai apropiat, două cele mai apropiate şi aşa mai departe. Cealaltă opţiune este să setaţi o distanţă sau un timp de conducere de căutat maxim.

Debifând opţiunile, numărul maxim al celor mai apropiate locaţii de găsit este 100 (limita instrumentului), iar intervalul maxim de căutare este infinit.

Timpul de procesare depinde de numărul de locaţii, numărul de locaţii din apropiere şi intervalul maxim de căutare. Procesarea durează mai mult atunci când există mai multe locaţii sau intervale de căutare mai mari.

Reţineţi că, atunci când este setată o limită asupra intervalului de căutare, este posibil ca instrumentul să nu găsească nicio locaţie în intervalul dat. De asemenea, este posibil să găsească mai puţine locaţii decât numărul maxim al celor mai apropiate locaţii specificat de dvs.

## Utilizare condiţii de trafic obişnuite pentru

La măsurarea timpul de conducere, cea mai apropiată locaţie poate depinde de trafic şi de momentul zilei. Imaginaţi-vă găsirea celei mai apropiate unităţi spitaliceşti de urgenţă la o oră de vârf de trafic. În orele de vârf ale dimineţii, vehiculele care se îndreaptă spre centrul oraşului tind să se deplaseze mai lent decât cele care pleacă dinspre centru. Cea mai apropiată unitate la momentul respectiv din zi poate fi pe direcţia ieşirii dinspre centru. Seara, traficul spre centru este mai rapid, prin urmare poate exista o altă unitate mai apropiată spre centru.

Bifând Utilizare condiţii de trafic obişnuite pentru şi specificând ziua şi ora, instrumentul găseşte cele mai apropiate obiecte spaţiale în funcţie de viteza medie istorică pentru fiecare interval de cinci minute de pe parcursul unei săptămâni obişnuite. Cea mai apropiată locaţie poate să difere, deoarece traficul şi duratele călătoriilor fluctuează pe parcursul săptămânii.

Reţineţi că, pe măsură ce un vehicul se deplasează înainte dintr-un punct, timpul se scurge şi condiţiile de trafic se modifică. Acest instrument ţine cont de aceste variaţii când utilizaţi traficul; cu toate acestea, nu în toate regiunile este oferit suport pentru trafic. Faceţi clic pe linkul Vizualizare disponibilitate de pe instrument pentru a afla dacă acest suport este oferit în zona care vă interesează.

Debifaţi Utilizare condiţii de trafic obişnuite pentru pentru a găsi cele mai apropiate obiecte spaţiale în funcţie de vitezele de deplasare fixe, cum ar fi limitele de viteză. Aceasta este opţiunea pe care trebuie să o alegeţi dacă doriţi să ştiţi ce este în general cel mai aproape, însă nu neapărat cel mai aproape în condiţiile de trafic aferente unei anumite ore şi unei anumite zile.

## Utilizare trafic

Dacă alegeţi Timp de conducere, beneficiaţi de opţiuni pentru modul de măsurare a timpului de conducere.

- Debifaţi Utilizare trafic pentru a găsi cele mai apropiate obiecte spaţiale în funcţie de vitezele de deplasare fixe, cum ar fi limitele de viteză, în locul vitezelor variabile rezultate în urma condiţiilor de trafic dinamice. Aceasta este opţiunea pe care trebuie să o alegeţi dacă doriţi să ştiţi ce este în general cel mai aproape, însă nu neapărat cel mai aproape în condiţiile de trafic aferente unei anumite ore şi unei anumite zile.

- Bifaţi Utilizare trafic pentru a găsi cele mai apropiate obiecte spaţiale în funcţie de o anumită oră de pornire sau de condiţiile de trafic dinamice. Dacă se alege şi opţiunea Trafic în timp real, ora de pornire din locaţiile de pornire este setată la ora curentă, iar vitezele curentă şi prevăzute pentru trafic sunt preluate de la senzori şi feeduri pentru a determina ce obiecte spaţiale sunt cele mai apropiate. Vitezele prevăzute pentru trafic sunt calculate prin luarea în considerare a vitezelor traficului în timp real, a vitezelor istorice şi a evenimentelor curente, cum ar fi buletinul meteo. Vitezele traficului sunt prezise pentru următoarele 12 ore, în consecinţă, puteţi deplasa glisorul pentru a seta ora de pornire cu până la 12 ore în avans.

  Utilizaţi aceste setări pentru traficul în timp real pentru a afla la ce obiecte spaţiale se poate ajunge în cel mai scurt timp dacă se pleacă acum, dacă se pleacă peste o oră şi aşa mai departe.

- Dacă se bifează Utilizare trafic şi se alege Trafic în funcţie de condiţiile normale pentru o zi şi o oră, instrumentul găseşte cele mai apropiate obiecte spaţiale pe baza vitezei medii istorice pentru fiecare interval de cinci minute de pe parcursul unei săptămâni obişnuite. Rezultatele includ traficul, însă elimină influenţa condiţiilor şi evenimentelor de trafic curente, care pot să difere semnificativ faţă de standard.

  Puteţi utiliza aceste setări de trafic istorice pentru a întreba, de exemplu, „La ce obiecte spaţiale se poate ajunge cel mai repede dacă pornesc de la obiectele spaţiale de pornire la ora 11:30 într-o zi de miercuri?”

  Ora pe care o setaţi este evaluată pe fusul orar în care se află obiectele spaţiale de pornire. Prin urmare, dacă setaţi ora la 08:00 şi aveţi două obiecte spaţiale de pornire, unul în New York City şi altul în Los Angeles, cele mai apropiate locaţii vor fi găsite presupunându-se ora de pornire 08:00 ora coastei de est şi, respectiv, 08:00 ora Pacificului.

Reţineţi că, pe măsură ce un vehicul se deplasează înainte dintr-un punct, timpul se scurge şi condiţiile de trafic se modifică. Acest instrument ţine cont de aceste variaţii când bifaţi Utilizare trafic; cu toate acestea, nu în toate regiunile este oferit suport pentru trafic. Faceţi clic pe linkul Vizualizare disponibilitate de pe instrument pentru a afla dacă acest suport este oferit în zona care vă interesează.

## Nume strat tematic rezultat

Straturile tematice rezultate vor conţine două straturi tematice: unul cu locaţiile cele mai apropiate şi al doilea cu liniile care leagă locaţiile de intrare de locaţiile cele mai apropiate.

Deoarece liniile arată trasee măsurate, ele urmează traiectorii drepte la măsurarea distanţelor în linie dreaptă, cele mai scurte trasee rutiere la măsurarea distanţelor de conducere sau cele mai rapide trasee rutiere când se măsoară timpi de conducere. Tabelul care face parte din stratul tematic cu linii opţional conţine următoarele informaţii: măsurătorile pentru distanţă sau timpul de conducere reprezentate de linii; identificarea informaţiilor despre locaţiile de plecare şi sosire conectate; şi clasificările pentru proximitate împărţite după locaţia de pornire, care vă permit să vedeţi care este cea mai apropiată locaţie, a doua cea mai apropiată locaţie şi aşa mai departe. La măsurarea timpul de conducere cu trafic, tabelul include şi orele de pornire şi de sosire.

Puteţi utiliza numele implicite sau specifica nume noi pentru aceste straturi tematice, care vor fi create în Resursele mele şi adăugate pe hartă. Numele implicite se bazează pe numele stratului tematic de analiză. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care vor fi salvate rezultatele.