## Sumarizare în apropiere

##

Acest instrument găseşte obiecte spaţiale care se află pe o anumită rază faţă de obiecte spaţiale din stratul tematic de analiză. Raza poate fi măsurată ca o distanţă în linie dreaptă, ca o distanţă în timp de conducere (de exemplu, pe o rază de 10 minute) sau ca o distanţă rutieră (pe o rază de 5 kilometri). Apoi sunt calculate statistici pentru obiectele spaţiale din apropiere. De exemplu:

- Calculaţi populaţia totală pe o rază de cinci minute de conducere faţă de o nouă locaţie de magazin propusă.
- Calculaţi numărul de rampe de acces la autostradă pe o distanţă de conducere de o milă faţă de o nouă locaţie de magazin propusă pentru a evalua accesibilitatea magazinului.

Dacă se bifează Utilizare extindere curentă hartă, vor fi analizate numai obiectele spaţiale din stratul tematic de analiză şi din stratul tematic de sumarizat care sunt vizibile din extinderea curentă a hărţii. Dacă nu se bifează, vor fi analizate toate obiectele spaţiale atât din stratul tematic de analiză, cât şi din stratul tematic de analizat, chiar dacă se află în afara extinderii curente a hărţii.

## Alegere strat tematic pentru rezumat

Vor fi sumarizate obiectele spaţiale din acest strat tematic, care se află la o distanţă egală sau mai mică decât cea specificată faţă de obiecte spaţiale din stratul tematic de analiză.

## Găsire cele mai apropiate obiecte spaţiale utilizând un

Puteţi defini ce tip de măsurare a distanţei doriţi să utilizaţi: fie distanţa în linie dreaptă, fie distanţa rutieră, fie timpul de conducere. Atât distanţa rutieră, cât şi timpul de conducere utilizează reţeaua de drumuri şi respectă restricţii precum străzile cu sens unic. Timpul de conducere ţine cont de limitele de viteză aplicate în mod curent. Puteţi introduce mai multe distanţe. Vor fi sumarizate obiectele spaţiale care se încadrează în distanţele pe care le introduceţi.

## Adăugare statistică

Opţional, puteţi calcula statistici pentru toate atributele numerice ale punctelor din apropiere.

Caseta de validare Număr de puncte, dacă este bifată, va calcula numărul total de puncte din apropiere. În plus, puteţi calcula statistici pentru atributele numerice ale punctelor din apropiere.

- Sumă—Valoarea totală pentru câmpul specificat
- Medie—Media pentru câmpul specificat
- Minim—Cea mai mică valoare din câmpul specificat
- Maxim—Cea mai mare valoare din câmpul specificat
- Abatere standard—Abaterea standard a valorilor din câmpul specificat

## Adăugare statistică

Opţional, puteţi calcula statistici pentru toate atributele numerice ale liniilor din apropiere.

Caseta de validare Lungime totală, dacă este bifată, va calcula lungimea totală a liniilor din apropiere. În plus, puteţi calcula statistici pentru atributele numerice ale liniilor din apropiere.

- Sumă—Valoarea totală pentru câmpul specificat
- Medie—Media pentru câmpul specificat
- Minim—Cea mai mică valoare din câmpul specificat
- Maxim—Cea mai mare valoare din câmpul specificat
- Abatere standard—Abaterea standard a valorilor din câmpul specificat

## Adăugare statistică

Opţional, puteţi calcula statistici pentru toate atributele numerice ale suprafeţelor din apropiere.

Caseta de validare Suprafaţă totală, dacă este bifată, va calcula suprafaţa totală a obiectelor spaţiale din apropiere. În plus, puteţi calcula statistici pentru atributele numerice ale obiectelor spaţiale din apropiere.

- Sumă—Valoarea totală pentru câmpul specificat
- Medie—Media pentru câmpul specificat
- Minim—Cea mai mică valoare din câmpul specificat
- Maxim—Cea mai mare valoare din câmpul specificat
- Abatere standard—Abaterea standard a valorilor din câmpul specificat

## Adăugare atribut după care să se facă gruparea

Acesta este un atribut al obiectelor spaţiale din apropiere, pe care îl puteţi utiliza pentru a calcula statistici separate pentru fiecare valoare de atribut unică. De exemplu, să presupunem că stratul tematic de analiză conţine parcele de teren libere de vânzare şi obiectele dvs. spaţiale din apropiere sunt amprente de clădiri. Unul din atributele amprentelor de clădiri este UseType, care conţine valori precum RETAIL (Comerţ), RESIDENTIAL (Rezidenţial), MANUFACTURING (Producţie), PUBLIC (Interes public) şi aşa mai departe. Pentru a caracteriza amestecul de utilizări ale clădirilor din apropierea fiecărei parcele libere, puteţi calcula suprafaţa totală pentru fiecare tip unic de utilizare a clădirilor de pe o rază de doi kilometri faţă de parcelele libere, utilizând UseType drept atribut de grupare.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele stratului tematic de analiză. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.