## Legg lag oppå

##

Overlegg slår sammen to eller flere lag til ett lag. Et overlegg blir som om du ser ned gjennom en stabel med kart som ligger oppå hverandre, og oppretter et enkelt kart som inneholder all informasjon som finnes i hele kartstabelen. Før GIS så dagens lys, var det faktisk slik at kartografene kopierte kart over på transparente ark som de la oppå hverandre på et lysbord. Deretter tegnet de et nytt kart basert på de overlappende dataene. Overlegg er mye mer enn en sammenslåing av streker. Alle attributtene for geoobjektene som er en del av overlegget, videreføres til det endelige produktet. Overlegg brukes til å besvare et av det mest grunnleggende geografiske spørsmålene: "Hva ligger oppå hva?" Eksempel:

- Hvilke tomter er innenfor hundreårsflomsonen? (Innenfor betyr det samme som oppå.)
- Hvilke veier er innenfor hvilke fylker?
- Hvilken arealbruk er det oppå hvilken jordart?
- Hvilke brønner befinner seg på nedlagte militærbaser?

Hvis det er merket av for Use current map extent, er det kun geoobjektene i analyselaget og overleggslaget som vises i gjeldende kartutstrekning, som legges over. Hvis det ikke er merket av for dette alternativet, legges alle geoobjektene i både analyselaget og overleggslaget over, selv om de befinner seg utenfor gjeldende kartutstrekning.

## Velg overleggslag

Laget som analyselaget skal legges over.

## Velg overleggsmetode

Overleggsmetoden definerer hvordan analyselaget og overleggslaget kombineres.

- Kryss – Resultatet inneholder kun de geoobjektene eller delene av geoobjektene i overleggslaget som overlapper med geoobjekter i analyselaget. Hvis analyselaget er områdegeoobjekter, kan overleggslaget være område-, punkt- eller linjegeoobjekter. Hvis analyselaget er linjegeoobjekter, kan overleggslaget være linje- eller punktgeoobjekter. Hvis analyselaget er punktgeoobjekter, må overleggslaget også være punktgeoobjekter.
- Union – Resultatet inneholder geoobjekter fra både analyselaget og overleggslaget. Union-alternativet er kun tilgjengelig når både analyselaget og overleggslaget inneholder områdegeoobjekter.
- Slett – Resultatet inneholder geoobjekter eller deler av geoobjekter i overleggslaget som ikke overlapper med områdene i analyselaget. Overleggslaget kan inneholde område-, linje- eller punktgeoobjekter.

Hvis det er merket av for Use current map extent, er det kun geoobjektene i analyselaget og overleggslaget som vises i gjeldende kartutstrekning, som legges over. Hvis det ikke er merket av for dette alternativet, legges alle geoobjektene i både analyselaget og overleggslaget over, selv om de befinner seg utenfor gjeldende kartutstrekning.

## Navn på resultatlag

Dette er navnet på laget som opprettes i Mitt innhold og legges til kartet. Det har samme geoobjektstype (områder, linjer eller punkt) som overleggslaget. Standardnavnet er basert på overleggsmetoden og navnet på inndatalaget. Hvis laget finnes allerede, blir du bedt om å bekrefte at du vil overskrive det.

Bruk rullegardinlisten Save result in til å angi navnet på en mappe i Mitt innhold som resultatet skal lagres i.