## Creare suprafeţe pentru timpul de conducere

##

Creare suprafeţe pentru timpul de conducere creează suprafeţe la care se poate ajunge într-un interval specificat de timp de conducere sau aflate la o anumită distanţă de conducere. Această funcţie măsoară distanţe faţă de unul sau mai multe puncte (până la 1000), de-a lungul drumurilor, pentru a crea un strat tematic care vă poate ajuta în vederea răspunderii la întrebări precum:

- Unde pot merge de aici în 30 de minute la volan?
- Unde pot merge de aici în 30 de minute la volan la 05:30 p.m., când este ora de vârf?
- În ce zone din oraş se poate ajunge de la unitatea de pompieri într-un interval de cinci minute?
- Cum s-ar îmbunătăţi acoperirea în timpul de răspuns prin construirea unei noi unităţi de pompieri aici?
- Ce suprafeţe de vânzări acoperă afacerea mea?

Este posibil să reuşiţi să răspundeţi la întrebările care vă preocupă numai vizualizând suprafeţele rezultate. Alternativ, puteţi realiza şi alte analize spaţiale utilizând suprafeţele rezultate. De exemplu, prin executarea funcţiei Însumare puncte folosind suprafeţe pentru tipul de conducere cu date demografice, se poate determina ce locaţie potenţială de magazin este cel mai probabil să ofere cea mai bună bază de clienţi pentru tipul dvs. de afacere.

| ## Tip: | Pentru a crea suprafeţe prin măsurarea distanţei în linie dreaptă în locul măsurării de-a lungul drumurilor, utilizaţi în loc instrumentul Creare buffere.

Dacă se bifează Utilizare extindere curentă a hărţii, în buffer vor fi incluse numai obiectele spaţiale vizibile în extinderea curentă a hărţii în vederea creării de zone bazate pe timpul de conducere sau pe distanţa de conducere. Dacă nu se bifează, vor fi utilizate toate obiectele spaţiale din stratul tematic introdus, chiar dacă se află în afara extinderii curente a hărţii.

## Măsurătoare

Alegeţi dacă să calculaţi distanţe după timpul de conducere sau distanţa de conducere şi introduceţi o durată sau o distanţă de până la 300 de minute sau 300 de mile (482,8 kilometri).

Dacă alegeţi Timpul de conducere, aveţi opţiunile următoare:

- Bifaţi Utilizaţi condiţii de trafic normale pentru şi setaţi ziua şi ora pentru a obţine suprafeţele cu timpul de conducere create de instrument în funcţie de trafic. Pentru a calcula timpul de conducere se utilizează viteza medie din istoric pentru fiecare interval de cinci minute de pe parcursul unei săptămâni obişnuite. Dimensiunea şi forma zonelor cu timp de conducere rezultate vor varia, deoarece traficul şi duratele călătoriilor fluctuează pe parcursul săptămânii.

  Puteţi utiliza aceste setări de trafic pentru a întreba, de exemplu, "Ce suprafeţe pot acoperi în timp real dacă pornesc la 11:30 a.m. într-o miercuri?"

  Ora pe care o setaţi este evaluată pe fusul orar în care se află punctele introduse. Prin urmare, dacă setaţi ora la 8:00 a.m. şi aveţi două puncte, unul în York City şi altul în Los Angeles, suprafeţe pentru timpul de conducere vor fi generate pentru 8:00 a.m. Ora Coastei de Est şi, respectiv, 8:00 a.m. Ora Pacificului.

  Reţineţi că, pe măsură ce un vehicul se deplasează înainte dintr-un punct, timpul se scurge şi condiţiile de trafic se modifică. Instrumentul Suprafeţe pentru timpul de conducere ţine cont de aceste variaţii când bifaţi Utilizaţi condiţii de trafic normale pentru; cu toate acestea, nu în toate regiunile este oferit suport pentru trafic. Faceţi clic pe linkul Vizualizare disponibilitate din instrument pentru a afla dacă se găseşte în suprafaţa de studiu.

- Debifând această opţiune, instrumentul creează suprafeţe pentru timpul de conducere în funcţie de vitezele fixe, cum ar fi limitele de viteză. Aceasta este opţiunea de ales dacă doriţi o suprafaţă generală pentru timpul de conducere, nu una calculată utilizând condiţiile de trafic dinamice pentru o anumită oră de pornire.

## Măsurătoare

Alegeţi dacă să calculaţi distanţe după timpul de conducere sau distanţa de conducere şi introduceţi o durată sau o distanţă de până la 300 de minute sau 300 de mile (482,8 kilometri).

Dacă alegeţi Timp de conducere, beneficiaţi de opţiuni pentru modul de măsurare a timpului de conducere.

- Debifaţi Utilizare trafic pentru a crea suprafeţe pentru tipul de conducere bazate pe viteze fixe. Aceasta este opţiunea prin care alegeţi dacă doriţi o suprafaţă pentru timpul de condus generală, nu una care să fie calculată utilizând condiţii de trafic variabile pentru o anumită ora de plecare.

- Bifaţi Utilizare trafic pentru a crea suprafeţe pentru timpul de conducere pe baza unei anumite ore de pornire şi a condiţiilor de trafic variabile. Dacă se alege şi opţiunea Trafic în timp real, ora de pornire din punctele introduse este setată la ora curentă, iar vitezele curentă şi prevăzute pentru trafic sunt preluate de la senzori şi feeduri pentru a crea suprafeţele pentru timpul de conducere. Vitezele prevăzute pentru trafic sunt calculate prin luarea în considerare a vitezelor traficului în timp real, a vitezelor istorice şi a evenimentelor curente, cum ar fi buletinul meteo. Vitezele traficului sunt prezise pentru următoarele 12 ore; în consecinţă, puteţi deplasa glisorul pentru a seta ora de pornire până la 12 ore în viitor.

  Utilizaţi aceste setări pentru traficul în timp real pentru a afla ce suprafeţe pot fi acoperite dacă se pleacă acum, dacă se pleacă peste o oră şi aşa mai departe.

- Dacă se bifează Utilizare trafic şi Traficul în funcţie de condiţiile normale pentru o zi şi o oră, instrumentul creează suprafeţe pentru timpul de conducere pe baza vitezei medii istorice pentru fiecare interval de cinci minute de pe parcursul unei săptămâni obişnuite. Rezultatele includ traficul, însă elimină influenţa condiţiilor şi evenimentelor de trafic curente, care pot varia semnificativ faţă de standard.

  Puteţi utiliza aceste setări de trafic istorice pentru a întreba, de exemplu, „Ce suprafeţe pot acoperi în timp real dacă pornesc la 11:30 a.m. într-o zi de miercuri?”

  Ora pe care o setaţi este evaluată pe fusul orar în care se află punctele introduse. Prin urmare, dacă setaţi ora la 8:00 a.m. şi aveţi două puncte, unul în York City şi altul în Los Angeles, suprafeţe pentru timpul de conducere vor fi generate pentru 8:00 a.m. Ora Coastei de Est şi, respectiv, 8:00 a.m. Ora Pacificului.

Reţineţi că, pe măsură ce un vehicul se deplasează înainte dintr-un punct, timpul se scurge şi condiţiile de trafic se modifică. Instrumentul Suprafeţe pentru timpul de conducere ţine cont de aceste variaţii când bifaţi Utilizare trafic; cu toate acestea, nu în toate regiunile este oferit suport pentru trafic. Faceţi clic pe linkul Vizualizare disponibilitate de pe instrument pentru a afla dacă acest suport este oferit în zona care vă interesează.

## Zone din puncte de intrare diferite

Alegeţi cum să fie gestionate suprafeţele partajate din diferite puncte introduse atunci când se întrepătrund. Acestea pot suferi:

- Suprapunere—Suprafeţele din diferite puncte introduse pot acoperi acelaşi drum. Acest lucru este util dacă trebuie să cunoaşteţi punctele de intrare din care se poate ajunge într-o anumită locaţie într-un anumit interval de timp de conducere sau în limita unei anumite distanţe de conducere.
- Dizolvare—Toate suprafeţele sunt unificate în una singură şi doar o singură suprafaţă poate acoperi o anumită locaţie. Acest lucru este necesar atunci când aveţi nevoie să ştiţi numai dacă o suprafaţă poate fi acoperită într-un anumit interval de timp sau într-o anumită limită de distanţă.
- Separare—Suprafeţele din diferite locaţii de intrare care s-ar suprapune sunt separate la mijloc, astfel încât să se învecineze. Acest lucru este util când doriţi să vedeţi ce suprafeţe sunt acoperite într-un interval de timp sau o limită de distanţă de la punctele de intrare şi, în acelaşi timp, să determinaţi ce punct de intrare este cel mai apropiat de suprafaţa respectivă.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele stratului tematic de analiză. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.