## Opret køretidsområder

##

Med Opret køretidsområde oprettes der områder, som kan nås inden for en bestemt køretid eller køreafstand. Det måles ud fra et eller flere punkter (op til 1.000) langs veje, så der oprettes et lag, der kan hjælpe dig med at besvare spørgsmål som:

- Hvor kan jeg komme hen, hvis jeg kører i en halv time?
- Hvor kan jeg komme hen, hvis jeg kører i en halv time kl. 17.30 i myldretiden?
- Hvilke områder i byen kan brandvæsenet nå inden for fem minutter?
- Hvordan vil det påvirke brandvæsenets responstid at bygge en ny brandstation her?
- Hvilke markedsområder dækker min virksomhed?

Du kan besvare spørgsmålet alene gennem at visualisere outputområderne. Du kan også udføre yderligere spatial analyse vha. outputområderne. Du kan f.eks. køre Aggregér punkter vha. køretidsområder med demografiske data for at få hjælp til at bestemme, hvilken placering af en potentiel forretning, der giver det bedste kundeunderlag for din virksomhed.

| ## Tip: | Brug værktøjet Opret buffere til at oprette områder ved at måle fugleflugtslinjer i stedet for at måle langs veje.

Hvis feltet Anvend aktuel kortudstrækning er markeret, er det kun objekterne, der er synlige inden for den aktuelle kortudstrækning, der anvendes til at oprette køretids- eller køreafstandsbaserede områder. Hvis feltet ikke er markeret, anvendes alle objekter i inputlaget, også selvom de befinder sig uden for den aktuelle kortudstrækning.

## Opmåling

Vælg, hvorvidt der skal beregnes køretids- eller køreafstandsområder, og angiv tidsrummet eller afstanden op til 300 minutter eller 482,8 kilometer (300 mil).

Når du vælger Køretid, har du følgende muligheder:

- Marker afkrydsningsfeltet Brug typiske trafikforhold for, og angiv dag og klokkeslæt, så opretter værktøjet køretidsområder på basis af trafikken. Historiske gennemsnitshastigheder for hvert enkelt fem-minutters interval i en almindelig uge benyttes til at beregne køretiden. Størrelsen og formen på køretidsområderne varierer i takt med trafik og rejsetider i løbet af ugen.

  Du kan bruge disse trafikindstillinger til eksempelvis at få svar på spørgsmålet: "hvilke områder kan jeg generelt nå, hvis jeg kører fra startobjekterne kl. 11.30 på en onsdag?"

  Klokkeslættet, du indstiller, henviser til tidszonen, som inputpunkterne befinder sig i. Så hvis du indstiller tidspunktet til 8.00 og har to punkter – ét i New York City og et andet i Los Angeles, genereres køretidsområderne for henholdsvis kl. 8.00 på østkysten og kl. 8.00 på vestkysten.

  Bemærk, at når et køretøj begiver sig væk fra et punkt, så går tiden, og trafikforholdene ændrer sig. Værktøjet til køretidsområder tager højde for disse variationer, hvis du markerer Brug typiske trafikforhold for; men ikke alle regioner understøtter trafik. Klik på linket Se mulighed i værktøjet for at finde ud af, hvorvidt det er tilfældet i det område, du undersøger.

- Hvis du ikke markerer denne indstilling, opretter værktøjet køretidsområder på basis af faste hastigheder, f.eks. hastighedsgrænser. Vælg denne indstilling, hvis du ønsker et generelt køretidsområde og ikke et, der er beregnet ved at tage højde for skiftende trafikforhold på et bestemt afgangstidspunkt.

## Opmåling

Vælg, hvorvidt der skal beregnes køretids- eller køreafstandsområder, og angiv tidsrummet eller afstanden op til 300 minutter eller 482,8 kilometer (300 mil).

Hvis du vælger Køretid, kan du vælge, hvordan køretiden skal måles.

- Fjern markeringen af Brug trafik for at oprette køretidsområder baseret på faste hastigheder. Vælg denne indstilling, hvis du ønsker et generelt køretidsområde og ikke et, der er beregnet ved at tage højde for skiftende trafikforhold på et bestemt afgangstidspunkt.

- Marker feltet Brug trafik for at oprette køretidsområder baseret på et givent starttidspunkt og skiftende trafikforhold. Hvis du også vælger Aktuel trafik, angives afgangstidspunktet fra inputpunkterne til den aktuelle tid, og den aktuelle trafikhastighed samt prognoser for trafikhastighed hentes fra sensorer og feeds for at oprette køretidsområder. De forventede kørehastigheder beregnes under henvisning til trafikkens aktuelle hastigheder, historiske hastigheder og aktuelle forhold som f.eks. vejret. Trafikkens hastighed forudsiges 12 timer frem, så afgangstidspunktet kan indstilles ved at flytte skyderen op til 12 timer frem.

  Brug disse indstillinger for den aktuelle trafik til at finde ud af, hvilke områder der kan nås ved afgang nu, afgang en time fra nu osv.

- Hvis du markerer Brug trafik og vælger Trafik baseret på typiske forhold for en dag og et klokkeslæt, opretter værktøjet køretidsområder baseret på gennemsnittet af historisk hastighed for hvert femte minut i en normal uge. Resultaterne omfatter trafik, men fjerner påvirkningen af aktuelle trafikforhold og hændelser, som i betydelig grad kan skille sig ud fra normen.

  Du kan bruge disse historiske trafikindstillinger til eksempelvis at få svar på spørgsmålet: "hvilke områder kan jeg generelt nå, hvis jeg kører fra startobjekterne kl. 11.30 på en onsdag?"

  Klokkeslættet, du indstiller, henviser til tidszonen, som inputpunkterne befinder sig i. Så hvis du indstiller tidspunktet til 8.00 og har to punkter – ét i New York City og et andet i Los Angeles, genereres køretidsområderne for henholdsvis kl. 8.00 på østkysten og kl. 8.00 på vestkysten.

Bemærk, at når et køretøj begiver sig væk fra et punkt, så går tiden, og trafikforholdene ændrer sig. Værktøjet til køretidsområder tager højde for disse variationer, hvis du markerer Brug trafik; men ikke alle regioner understøtter trafik. Klik på linket Se mulighed i værktøjet for at finde ud af, hvorvidt det er tilfældet i det område, du undersøger.

## Områder fra forskellige inputpunkter

Vælg, hvordan delte områder fra forskellige inputpunkter, skal håndteres, når de når hinanden. De kan:

- Overlap – Områder fra forskellige inputpunkter kan dække samme vej. Dette er nyttigt, når du har behov for at kende alle inputpunkter, der kan nå et bestemt sted inden for en given køretid eller -afstand.
- Opløs – Alle områder flettes til et eller flere områder, der kan dække et bestemt sted. Dette er nyttigt, hvis det eneste, du behøver at vide er, at området kan nås inden for et givent tidsrum eller en given afstand, men ikke hvilke specifikke inputpunkter, der kan nå stedet.
- Opdel – Områderne fra forskellige inputsteder, som ville overlappe hinanden, deles på midten, så de i stedet støder op til hinanden. Dette er nyttigt, hvis du vil se, hvilke områder der er inden for et givent tidsrum eller en given afstand fra inputpunkterne, og samtidigt bestemme, hvilket inputpunkt der er nærmest det pågældende område.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på analyselagets navn. Hvis laget findes allerede, vil du blive bedt om at bekræfte, at du vil overskrive det.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.