## Praturtinti elementus

##

Šis įrankis papildo turimus taškų ar plotų duomenis informacija apie žmones, vietas, verslą. Praturtinti elementus leidžia atsakyti į klausimus, kuriems nepakanka vien žemėlapių. Pavyzdžiui: Kas gyvena aplink? Ką žmonės mėgsta veikti šioje vietovėje? Kokie jų pomėgiai ir gyvenimo būdas? Kokios įmonės čia įsikūrusios?

Rezultatas bus naujas sluoksnis, papildytas demografine ir geografine informacija iš nurodytų duomenų šaltinių. Ši informacija yra pridedama kaip papildomi atributiniai laukai.

Jei Naudoti esamą žemėlapio aprėptį pažymėtas, analizuojami bus tik matomoje aprėptyje esantys elementai. Jei nepažymėtas, analizuojami visi abiejų sluoksnių elementai.

## Pasirinkite duomenų rinkinį

Pasirinkite savo regioną ir gaukite prieinamų duomenų rinkinių, kuriais galite praturtinti savo elementus, sąrašą. JAV, Kanadoje ir kitose pasaulio šalyse galite praturtinti savo duomenis papildomais demografinių duomenų rinkiniais bei papildyti geografinio konteksto informacija apie žmones, vietas ir verslą dominančiose vietose.

## Praturtinimo plotai

Tai teritorijos, kurių informacija bus praturtinta papildomais duomenimis. Jei jūsų analizuojamas sluoksnis susideda iš taškų, plotiniai objektai yra sukuriami pagal tiesų atstumą, važiavimo kelią ar kelionės trukmę.

## Rezultatų sluoksnio vardas

Tai sluoksnio, kuris bus sukurtas ir patalpintas Mano Turinyje bei pridėtas į žemėlapį, pavadinimas. Pavadinimas pagal nutylėjimą formuojamas iš analizuojamo sluoksnio pavadinimo. Jei sluoksnis jau egzistuoja, galėsite pasirinkti jį perrašyti.

Naudodami Rezultatą įrašyti į sąrašą, galite nurodyti Mano Turinyje esančio aplanko pavadinimą.