## Dizolvare graniţe

##

Suprafeţele care se suprapun sau împărtăşesc o graniţă comună sunt unificate pentru a forma o singură suprafaţă.

Puteţi controla ce graniţe urmează să fie unificate specificând un câmp. De exemplu, dacă aveţi un strat tematic de unităţi teritoriale şi fiecare unitate teritorială are un atribut State_Name, puteţi dizolva graniţele utilizând atributul State_Name. Unităţile teritoriale adiacente vor fi unificate dacă au aceeaşi valoare pentru State_Name. Rezultatul final este un strat tematic cu graniţe statale.

## Alegere metodă de dizolvare

Puteţi alege una din două metode pentru unificarea obiectelor spaţiale suprafeţe:

- Suprafeţele care se suprapun sau sunt adiacente—Două sau mai multe suprafeţe ale căror graniţe se suprapun vor fi unificate într-o singură suprafaţă. În plus, suprafeţele care sunt adiacente (adică au o graniţă comună) vor fi unificate într-o singură suprafaţă.
- Suprafeţe cu aceeaşi valoare atribut—Suprafeţele care se suprapun sau au o graniţă în comun vor fi unificate într-o singură suprafaţă dacă au aceeaşi valoare atribut.

  De exemplu, dacă aveţi un strat tematic de unităţi teritoriale şi fiecare unitate teritorială are un atribut State_Name, puteţi dizolva graniţele utilizând atributul State_Name. Unităţile teritoriale adiacente vor fi unificate dacă au aceeaşi valoare pentru State_Name. Rezultatul final este un strat tematic cu graniţe statale.

Dacă se bifează Utilizare extindere curentă hartă, vor fi dizolvate numai obiectele spaţiale din stratul tematic de analiză care sunt vizibile din extinderea curentă a hărţii. Dacă nu se bifează, toate obiectele spaţiale din stratul tematic de analiză vor fi dizolvate, chiar dacă se află în afara extinderii curente a hărţii.

## Sumarizare atribute pentru suprafață

La unificarea suprafeţelor, le puteţi rezuma atributele. De exemplu, dacă dizolvaţi graniţa dintre unităţi teritoriale în funcţie de State_Name şi fiecare unitate teritorială are un atribut Population, puteţi calcula suma Population pentru stat.

Tipurile de statistici disponibile sunt:

- Sumă—Adaugă valoarea totală pentru câmpul specificat.
- Medie—Calculează media pentru atributul specificat.
- Minim—Găseşte cea mai mică valoare pentru toate înregistrările atributului specificat.
- Maxim—Găseşte cea mai mare valoare pentru toate înregistrările atributului specificat.
- Abatere standard—Găseşte abaterea standard a valorilor din atributul specificat.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele stratului tematic de analiză. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.