## Finn nærmeste

##

Dette verktøyet finner de nærmeste geoobjektene og kan eventuelt også rapportere og rangere avstanden til nærliggende geoobjekter. Når verktøyet skal finne ut hva som er nærmest, kan det enten måle i luftlinjeavstand, veiavstand eller kjøretid. Du kan angi alternativer som begrenser hvor mange nærliggende geoobjekter verktøyet skal finne, eller hvilket område verktøyet skal søke i. Med resultatene fra dette verktøyet kan du få svar på spørsmål som:

- Hvor er nærmeste park?
- Til hvilket sykehus er det kortest kjøretid herfra? Hvor lang tid vil turen ta en tirsdag ettermiddag klokken fire i rushtrafikken?
- Hva er veiavstanden mellom disse to storbyene?
- Hvem av pasientene bor mindre enn 3,2 kilometer fra disse kjemiske anleggene?

Finn nærmeste-verktøyet returnerer et lag som inneholder de nærmeste geoobjektene, eller eventuelt et linjelag som knytter startlokasjonene til nærmeste lokasjoner. Det valgfrie linjelaget inneholder informasjon om startlokasjon og nærmeste lokasjoner og avstandene mellom disse.

Hvis det er merket av for Use current map extent, er det kun geoobjektene som vises i gjeldende kartutstrekning som kan brukes som startgeoobjekter eller mulig nærliggende geoobjekter. Hvis det ikke er merket av for dette alternativet, vurderes alle geoobjektene i inndatalaget, selv om de befinner seg utenfor gjeldende kartutstrekning.

## Finn de nærmeste lokasjonene i

Finn nærmeste måler fra hver av lokasjonene i inndatalaget til lokasjonene i dette laget. Verktøyet støtter opptil 1 000 lokasjoner i hver lag.

## Mål

Velg om du vil finne de nærmeste lokasjonene basert på luftlinjeavstand, kjøreavstand eller kjøretid. Når du velger kjøreavstand eller kjøretid, foretas målingene langs veien, og det tas hensyn til enveiskjørte gater, steder der det ikke er lov å snu og så videre.

Når du vil finne nærmeste basert på luftlinjeavstand, kan du bruke punkter, linjer eller områder som inndata. Når du skal måle kjøretid eller kjøreavstand, må begge inndatalagene (inndata og nærliggende lokasjoner) inneholde punkter.

Når du måler mellom linjer eller områder, beregnes avstanden fra eller til nærmeste punkt langs linjen eller grensen for området.

## For hver lokasjon i

Det finnes to alternativer du kan bruke til å begrense søket etter nærmeste lokasjoner. Med det ene alternativet kan du angi maksimum antall nærliggende lokasjoner som skal finnes per startlokasjon. Du kan finne den nærmeste parken, de to nærmeste parkene og så videre. Med det andre alternativet kan du angi en maksimum avstand eller kjøretid for søket.

Fjerner du avmerkingen for disse alternativene, finner verktøyet maksimum de 100 nærmeste lokasjonene (begrensning i verktøyet), og det er ingen begrensning på søkeområdet.

Behandlingstiden avhenger av antall startlokasjoner, antall nærliggende lokasjoner og størrelsen på søkeområdet. Behandlingen tar lenger tid når det er flere lokasjoner eller et stort søkeområde.

Legg merke til at når du har angitt en grense for søkeområdet, kan de hende at verktøyet ikke finner noen nærliggende lokasjoner innenfor dette området. Det er også mulig at det blir funnet færre nærliggende lokasjoner enn maksimumsverdien du har angitt.

## Bruk typiske trafikkforhold for

Målt i kjøretid avhenger hva som er nærmest av trafikken og tidspunktet. Tenk deg at du skal finne nærmeste legevakt i rushtrafikken. I morgenrushet går trafikken mot sentrum av byen vanligvis langsommere enn trafikken fra sentrum. Nærmeste legevakt på den tiden av dagen kan ligge i utgående kjøreretning. Om ettermiddagen flyter den inngående trafikken raskere, så en annen legevakt i inngående kjøreretning kan være den nærmeste.

Hvis du merker av for Use typical traffic conditions for og angir dag og klokkeslett, finner verktøyet de nærmeste geoobjektene basert på historiske gjennomsnittshastigheter for intervaller på fem minutter for en vanlig uke. Hva som er nærmest, kan variere, og kjøretidene varierer i løpet av uken.

Legg merke til at idet et kjøretøy kjører fra et punkt, så går tiden og trafikkforholdene endres. Verktøyet tar hensyn til disse variasjonene når du bruker trafikk. Det er imidlertid ikke støtte for denne funksjonen i alle områder. Klikk på koblingen See availability i verktøyet for å finne ut om funksjonen støttes i ditt studieområde.

Fjern avmerkingen av Use typical traffic conditions for for å finne de nærmeste geoobjektene ut fra statiske reisehastigheter, for eksempel fartsgrenser. Velg dette alternativet når du vil vite hva som generelt sett er nærmest, men som ikke nødvendigvis er nærmest når det tas hensyn til trafikkforholdene på et gitt tidspunkt på en bestemt dag.

## Bruk trafikk

Når du velger Driving time, vises ulike alternativer for måling av kjøretid.

- Fjern avmerkingen av Bruk trafikk for å finne de nærmeste geoobjektene ut fra statiske reisehastigheter, for eksempel fartsgrenser, fremfor varierende hastigheter som skyldes skiftende trafikkforhold. Velg dette alternativet når du vil vite hva som generelt sett er nærmest, men som ikke nødvendigvis er nærmest når det tas hensyn til trafikkforholdene på et gitt tidspunkt på en bestemt dag.

- Merk av for Bruk trafikk for å finne de nærmeste geoobjektene basert på et gitt starttidspunkt og trafikkforhold. Hvis du i tillegg velger Live traffic, settes avreisetidspunktet fra startlokasjonene til gjeldende klokkeslett, og gjeldende og estimerte trafikkhastigheter innhentes fra sensorer og feeder for å beregne hvilke geoobjekter som er nærmest. De estimerte trafikkhastighetene beregnes basert på faktiske trafikkhastigheter, historiske hastigheter og gjeldende hendelser, for eksempel værforhold. Trafikkhastighetene beregnes 12 timer frem i tid, slik at du kan dra glidebryteren for å angi avreisetidspunktet opptil 12 timer frem i tid.

  Bruk disse live trafikkinnstillingene til å finne ut hvilke geoobjekter som kan nås på kortest tid hvis du kjører nå, kjører om én time og så videre.

- Hvis du merker av for Bruk trafikk og velger Traffic based on typical conditions for en dag eller et klokkeslett, finner verktøyet de nærmeste geoobjektene basert på historiske gjennomsnittshastigheter for intervaller på fem minutter for en vanlig uke. Resultatet omfatter trafikk, men tar ikke hensyn til gjeldende trafikale forhold og hendelser, som kan avvike mye fra normen.

  Du kan bruke disse historiske trafikkinnstillingen til å stille spørsmål som "Hvilke geoobjekter når jeg raskeste hvis jeg reier fra startgeoobjektet klokken 11.30 på en onsdag?".

  Klokkeslettet du angir, refererer til tidssonen som startgeoobjektene befinner seg i. Hvis du for eksempel angir klokkeslettet 8.00 og du har to startgeoobjekter, ett i New York og ett i Los Angeles, blir de nærmeste lokasjonene funnet ved at det antas at avreisetiden er henholdsvis klokken 8.00 EST og 8.00 PST.

Legg merke til at idet et kjøretøy kjører fra et punkt, så går tiden og trafikkforholdene endres. Verktøyet tar hensyn til disse variasjonene når du merker av for Bruk trafikk. Det er imidlertid ikke støtte for denne funksjonen i alle områder. Klikk på koblingen See availability i verktøyet for å finne ut om funksjonen støttes i ditt studieområde.

## Navn på resultatlag

Det resulterende laget inneholder to lag. Det ene laget inneholder de nærmeste lokasjonene, og det andre laget inneholder linjene som forbinder inndatalokasjonene med nærmeste lokasjoner.

Siden linjene viser de målte banene, følger linjene de rette banene ved måling av luftlinjeavstander, de korteste banene ved måling av kjøreavstander, eller de raskeste banene ved måling av kjøretider. Tabellen som er en del av det valgfrie linjelaget, inneholder følgende informasjon: avstand eller kjøretidsmålinger, informasjon om tilknyttede start- og sluttlokasjoner og rangering av nærliggende lokasjoner sortert etter startlokasjon. Det gjør det enkelt å se hva som er nærmeste lokasjon, nest nærmeste lokasjon og så videre. Når du måler kjøretid og tar hensyn til trafikkforhold, inneholder tabellen også avreise- og ankomsttider.

Du kan bruke standardnavnene eller angi nye navn for disse lagene som opprettes i Mitt innhold og legges til i kartet. Standardnavnene er basert på navnet på analyselaget. Hvis laget finnes allerede, blir du bedt om å bekrefte at du vil overskrive det.

Bruk rullegardinlisten Save result in til å angi navnet på en mappe i Mitt innhold som resultatene skal lagres i.