## Sumuoti duomenis

Šie įrankiai apskaičiuoja elementų skaičių, ilgius, plotus bei pagrindinius statistinius rodiklius

- Agreguoti taškus apskaičiuoja taškų, patenkančių į nurodytus plotus, statistiką.
- Sumuoti šalia apskaičiuoja tam tikru atstumu greta esančių elementų ir jų atributų statistiką.
- Sumuoti viduje apskaičiuoja besikertančių elementų ir jų atributų statistiką.

## Agreguoti taškus |

Naudojant taškų ir plotinių elementų sluoksnius įrankis randa, kokioms teritorijoms priklauso taškai bei apskaičiuoja kiekvienos teritorijos taškų statistiką. Pavyzdžiui:

- Turint nusikaltimų taškus apskaičiuoti nusikaltimų skaičių savivaldybėse.
- Rasti aukščiausią ir žemiausią filialo apyvartą pagal savivaldybę.

## Sumuoti šalia |

Apskaičiuoja tam tikru atstumu greta esančių elementų ir jų atributų statistiką Atstumas gali būti matuojamas tiesia linija ar pagal važiavimo laiką (pavyzdžiui, 10 min.). Statistiniai rodikliai apskaičiuojami greta esantiems elementams. Pavyzdžiui:

- Apskaičiuoti gyventojų, gyvenančių penkių minučių atstumu nuo planuojamos parduotuvės vietos, skaičių.
- Apskaičiuoti reguliuojamų sankryžų skaičių penkių minučių atstumu, įvertinant pasiekiamumą.

## Sumuoti viduje |

Apskaičiuoja besikertančių elementų ar jų dalių bei atributų statistiką. Pavyzdžiui:

- Suskaičiuoti kiekvienos žemėnaudos dalį procentais upės baseine.
- Turint sklypų ir savivaldybių sluoksnius apskaičiuoti neužstatytų sklypų kiekvienoje savivaldybėje skaičių.

## Duomenų praturtinimas

Šie įrankiai leidžia gauti daugiau informacijos apie teritorijas. Nurodytoms teritorijoms pateikiama detali demografinė ir statistinė informacija. Palyginimui skirti duomenys gali būti pateikti didesnėms teritorijoms, pavyzdžiui, administraciniams vienetams.

- Duomenų praturtinimas leidžia gauti informaciją apie žmones, vietas, verslą nurodytoje teritorijoje arba teritorijoje, pasiekiamoje per tam tikrą važiavimo iš taško laiką

## Praturtinti elementus |

Suteikia informaciją apie žmones, vietas, verslą nurodytoje teritorijoje arba teritorijoje, pasiekiamoje per tam tikrą važiavimo iš taško laiką.

## Rasti vietas

Šie įrankiai leidžia identifikuoti vietas pagal nurodytus kriterijus. Kriterijai gali remtis atributų užklausomis (pavyzdžiui, neužstatyti sklypai) ir erdvinėmis užklausomis (pavyzdžiui, 1 km atstumu nuo upės). Rastos teritorijos gali būti išrinktos iš esamų elementų (pavyzdžiui, sklypų) arba nauji elementai sukurti ten, kur tenkinamos visos sąlygos.

- Rasti esamas vietas ieško esamų elementų, tenkinančių sąlygas.
- Sukurti naujus elementus nauji elementai sukuriami ten, kur tenkinamos sąlygos.

## Find Existing Locations |

Išrenka esamus elementus, tenkinančius sąlygas. Kriterijai gali remtis atributų užklausomis (pavyzdžiui, neužstatyti sklypai) ir erdvinėmis užklausomis (pavyzdžiui, 1 km atstumu nuo upės).

## Derive New Locations |

Nauji elementai sukuriami ten, kur tenkinamos sąlygos. Kriterijai gali remtis atributų užklausomis (pavyzdžiui, neužstatyti sklypai) ir erdvinėmis užklausomis (pavyzdžiui, 1 km atstumu nuo upės).

## Analizuoti požymius

Šie įrankiai leidžia identifikuoti, apskaičiuoti ir atvaizduoti erdvinio elementų pasiskirstymo požymius, statistiškai reikšmingas sankaupas.

- Rasti aktyvius židinius identifikuoja statistiškai reikšmingas elementų sankaupas.

## Rasti aktyvius židinius |

Šis įrankis pateikia žemėlapį, grafiškai parodantį statistiškai svarbias elementų sankaupas. Įrankis gali būti naudojamas norint rasti brangaus ir pigaus nekilnojamo turto, nusikaltimų, avarijų, nedarbo, biologinės įvairovės aukštos (raudona) ir žemos (mėlyna) koncentracijos židinius.

## Explore Correlations |

Šis įrankis skirtas elementų skaitinių atributų tarpusavio priklausomybįs stiprumui nustatyti. Galite pasirinkti vieną dominantį kintamąjį ir dar iki dešimties skaitinių laukų tikrinimui. Įrankis apskaičiuoja ryšį tarp nagrinėjamo kintamojo ir kitų reikšmių, įvertinamas ryšio stiprumas, nuoseklumas ir ryšio tipas (teigiamas ar neigiamas).

## Naudoti gretimybes

Šie įrankiai leidžia atsakyti dažniausius erdvinės analizės klausimus: "Kas yra šalia ko?"

- Kurti buferius sukuria zonas aplink elementus tam tikru atstumu.
- Sukurti važiavimo laikų plotus randa teritorijas, pasiekiamas per nurodytą laiką.
- Rasti artimiausią naudojamas norint surasti artimiausius elementus.

## Kurti buferius |

Buferis - tai zona aplink tašką, liniją ar poligoną tam tikru atstumu.

Buferiai dažnai kuriami tam, kad būtų galima atlikti papildomą analizę naudojant kitus įrankius, pavyzdžiui, Perdengti sluoksnius. Tarkime, jei domina, kurie pastatai yra vieno km. atstumu nuo mokyklos, atsakymas gali būti gautas pirmiausia sukūrus vieno kilometro buferį apie mokyklą ir perdengus buferį pastatų sluoksniu. Rezultatas bus sluoksnis iš pastatų, nutolusių nuo mokyklos nedidesniu nei vieno kilometro atstumu.

## Sukurti važiavimo laikų plotus |

Pasiekiamumo zona - tai teritorija, kuri gali būti pasiekta nuvažiavus tam tikrą atstumą arba per tam tikrą kelionės laiką. Sukurti važiavimo laikų plotus įrankis gali padėti atsakyti tokius klausimus:

- Kur galiu atsidurti per 30 min?
- Kur galiu atsidurti per 30 min, išvažiavęs 6:00 val. popiet, piko metu?
- Kokią miesto dalį gali pasiekti gaisrininkai per penkias minutes? Kaip pagerės priešgaisrinė apsauga pastačius naują gaisrinę?
- Kiek parduotuvė aptarnauja žmonių? Kokios konkurentų parduotuvės yra arčiau nei 10 km atstumu?

## Rasti artimiausią |

Apskaičiuoja kelionės laiką ir atstumą tarp elementų dviejuose sluoksniuose ir randa artimiausius elementus. Rezultatas yra sluoksnis, rodantis maršrutus bei pateikiantis važiavimo laiko ir atstumo reikšmes kiekvienam maršrutui. Pavyzdžiui, galima rasti arčiausią ligoninę, pasiekiamą iš avarijos vietos; arčiausią bankomatą iš esamos vietos

## Valdyti duomenis

Šie įrankiai skirti bendro pobūdžio geografinių duomenų valdymui ir paruošimui analizei.

- Laukų skaičiuotuvas apskaičiuoja naujas lauko reikšmes pagal kitus laukus ir formules.
- Tirpdyti ribas apjungia besikertančius, besiribojančius ar tą pačią atributo reikšmę turinčius elementus.
- Ištraukti duomenis leidžia eksportuoti ir atsisiųsti norimos teritorijos duomenis.
- Sulieti sluoksnius kopijuoja dviejų ar daugiau sluoksnių duomenis į naują sluoksnį.
- Perdengti sluoksnius apjungia dviejų ar daugiau sluoksnių informaciją į vieną sluoksnį. Sluoksnių perdengimą galite įsivaizduoti kaip vienas ant kito sudėtų sluoksnių pervėrimo metu gautą informaciją.

## Laukų skaičiuotuvas |

Apskaičiuoja esamų ar naujų laukų reikšmes pagal formulę.

## Tirpdyti ribas |

Besikertantys ar bendrą geometriją turintys objektai bus apjungti į vieną.

Galite pasirinkti, kurie elementai bus apjungiami, nurodydami lauką. Pavyzdžiui, jei turite seniūnijų sluoksnį, kuriame kiekvienas administracinis vienetas turi pavadinimą State_Name atributiniame lauke, galite apjungti naudodami State_Name atributą. Besiribojančios savivaldybės bus apjungtos, jei turės tą pačią State_Name reikšmę. Rezultatas bus savivaldybių teritorijos.

## Ištraukti duomenis |

Sukuria zip failą ar sluoksnio paketą atsisiuntimui su duomenimis dominančioje teritorijoje.

## Sulieti sluoksnius |

Šis įrankis nukopijuoja elementus iš dviejų ar daugiau sluoksnių į naują sluoksnį.:

- Turite Anglijos, Velso ir Škotijos sluoksnius ir norite juos sujungti į vieną Didžiosios Britanijos sluoksnį.
- Turite 12 sluoksnių su sklypų duomenimis atskirose seniūnijose. Norite sujungti juos į vieną sluoksnį su tais atributiniais laukais, kurie bendri visiems 12 sluoksnių.

## Perdengti sluoksnius |

Perdengimas apjungia dviejų ar daugiau sluoksnių informaciją į vieną sluoksnį. Sluoksnių perdengimą galite įsivaizduoti kaip vienas ant kito sudėtų sluoksnių pervėrimo metu gautą informaciją.

- Kurie sklypai patenka į per paskutinius 100 metų potvynio užliejamą teritoriją? (Patenka arba kerta)
- Kokioms savivaldybėms priklauso keliai?
- Koks dirvožemis yra žemėnaudų teritorijose?
- Kurie šuliniai yra apleistose karinėse bazėse?