## Overlay-lag

##

Overlay-lag kombinerer to eller flere lag til et enkelt lag. Du kan tænke på et overlay som at se igennem en stak forskellige kort og oprette et enkelt kort, der indeholder alle oplysningerne i kortstakken. Inden GIS blev udviklet, kopierede kartografer faktisk kort over på klare acetatark, lagde disse kort over på en lys bordplade og tegnede et nyt kort baseret på de data, der var lagt ovenpå. Overlay er meget mere end fletning af linjearbejde. Alle attributter for de objekter, der er med i overlay'et, kommer med over i det endelige produkt. Overlay benyttes til at besvare et af de mest grundlæggende spørgsmål inden for geografien: "Hvad ligger oven på hvad?" For eksempel:

- Hvilke landområder ligger inden for den 100-årige flodslette? ("inden for" er det samme som at sige "oven på").
- Hvilke veje ligger i hvilke lande?
- Hvilken type land ligger der oven på en bestemt jordtype?
- Hvilke kilder ligger der på forladte militærbaser?

Hvis feltet Brug aktuel kortudstrækning er markeret, er det kun objekterne i det analyse- og overlay-lag, der er synligt inden for den aktuelle kortudstrækning, der bliver lagt ovenpå. Hvis feltet ikke er markeret, lægges alle objekter i både analyse- og overlay-laget på, også selvom de befinder sig uden for den aktuelle kortudstrækning.

## Vælg overlay-lag

Det lag, som analyselaget skal lægges over.

## Vælg overlay-metode

Overlay-metoden definerer, hvordan analyselaget og overlay-laget skal kombineres.

- Gennemskær—Resultatet indeholder kun de objekter eller dele af objekter i overlay-laget, der overlapper med objekter i analyselaget. Hvis laget består af områdeobjekter, kan overlay-laget bestå af område-, punkt- eller linjeobjekter. Hvis analyselaget består af linjeobjekter, kan overlay-laget bestå af linje- eller punktobjekter. Hvis analyselaget består af punktobjekter, skal overlay-laget også bestå af punktobjekter.
- Sammenlæg—Resultatlaget vil indeholde objekter fra både analyselaget og overlay-laget. Valgmuligheden Sammenlæg er kun tilgængelig, hvis både analyse- og overlay-laget indeholder områdeobjekter.
- Slet—Resultatet indeholder kun de objekter eller dele af objekter i overlay-laget, der ikke overlapper med områder i analyselaget. Overlay-laget kan indeholde område-, linje- og punktobjekter.

Hvis feltet Brug aktuel kortudstrækning er markeret, er det kun objekterne i det analyse- og overlay-lag, der er synligt inden for den aktuelle kortudstrækning, der bliver lagt ovenpå. Hvis feltet ikke er markeret, lægges alle objekter i både analyse- og overlay-laget på, også selvom de befinder sig uden for den aktuelle kortudstrækning.

## Navn på resultatlag

Dette er navnet på det lag, der oprettes i Mit indhold, og som føjes til kortet. Det vil indeholde samme objekttype (områder, linjer eller punkter) som overlay-laget. Standardnavnet er baseret på overlay-metoden og navnet på inputlaget. Hvis laget findes allerede, vil du blive bedt om at bekræfte, at du vil overskrive det.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.