## Însumare puncte

##

Acest instrument funcţionează cu un strat tematic de obiecte spaţiale punct (stratul tematic de analiză) şi cu un strat tematic de obiecte spaţiale suprafaţă. Acesta determină întâi ce puncte se încadrează în fiecare suprafaţă. După determinarea acestei relaţii spaţiale punct - suprafaţă, sunt calculate date statistice privind toate punctele din suprafaţă şi, apoi, sunt atribuite suprafeţei. Cea mai simplă statistică este calculul numărului de puncte din suprafaţă, însă mai puteţi obţine şi alte statistici.

De exemplu, să presupunem că aveţi obiecte spaţiale punct reprezentând locaţii de cafenele şi obiecte spaţiale suprafaţă reprezentând judeţe şi doriţi un rezumat al vânzărilor de cafea pe judeţe. Să presupunem că fiecare cafenea are un atribut TOTAL_SALES obţineţi suma tuturor atributelor TOTAL_SALES din fiecare judeţ sau valoarea minimă sau maximă a atributului TOTAL_SALES din fiecare judeţ sau abaterea standard a vânzărilor totale din fiecare judeţ.

Rezultatul este o hartă în care culoarea fiecărei suprafeţe se bazează pe numărul total de puncte împărţit la dimensiunea suprafeţei. Operaţia de împărţire numărului la suprafaţă este cunoscută drept normalizare şi aceasta este o tehnică utilizată mereu de cartografi pentru a afişa date în funcţie de suprafeţe. Normalizarea ajută la o mai bună înţelegere a modelelor spaţiale, deoarece dimensiunea suprafeţei este luată în considerare la compararea vizuală a suprafeţelor între ele.

Dacă se bifează Utilizare extindere curentă hartă, vor fi analizate numai obiectele spaţiale din analiză şi stratul tematic suprafaţă vizibil din extinderea curentă a hărţii. Dacă nu se bifează, vor fi analizate toate obiectele spaţiale atât din stratul tematic de analiză, cât şi din stratul tematic suprafaţă, chiar dacă se află în afara extinderii curente a hărţii.

## Alegere zonă

Selectaţi un strat tematic suprafaţă din harta web pentru care vor fi însumate punctele. Dacă nu există straturi tematice de graniţă în harta web, puteţi selecta din lista de straturi tematice de graniţă disponibilă pentru dvs. în ArcGIS Online. Toate punctele care cad în interiorul graniţelor suprafeţelor din acest strat tematic vor fi numărate şi rezumate opţional utilizându-se statisticile alese.

## Păstrare suprafeţe fără puncte

Determină dacă suprafeţele care nu conţin niciun punct apar în stratul tematic rezultat. Dacă nu se bifează, suprafeţele fără puncte nu vor apărea în rezultat. Dacă se bifează, suprafeţele fără puncte vor apărea în rezultat.

## Adăugare statistică

Puteţi calcula statistici despre atribute ale stratului tematic punct de intrare, precum sumă, medie, minim, maxim şi abatere standard. Stratul tematic rezultat va conţine un atribut nou pentru fiecare statistică calculată. Se pot adăuga oricâte statistici alegând un atribut şi o statistică (va apărea o nouă casetă derulantă).

## Alegere câmp după care să se facă gruparea

Puteți crea grupuri statistice utilizând un atribut din stratul tematic de analiză. De exemplu, dacă însumați infracțiunile în limitele cartierelor, puteți obține un atribut Crime_type cu cinci tipuri diferite de infracțiuni. Fiecare tip particular de infracțiune formează un grup, iar statisticile alese se vor calcula pentru fiecare valoare unică de Crime_type. Când alegeți un atribut de grupare, sunt create două rezultate: stratul tematic rezultat și un tabel care conține statisticile pentru fiecare grup unic.

## Nume strat tematic rezultat

Acesta este numele stratului tematic care va fi creat în Resursele mele şi adăugat pe hartă. Numele implicit se bazează pe tipul de analiză şi numele stratului tematic de intrare. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.