## Perdengti sluoksnius

##

Perdengimas apjungia dviejų ar daugiau sluoksnių informaciją į vieną sluoksnį. Sluoksnių perdengimą galite įsivaizduoti kaip vienas ant kito sudėtų sluoksnių pervėrimo metu gautą informaciją. Prieš atsirandant GIS, kartografai kopijuodavo žemėlapius ant peršviečiamų acetato plėvelių ir perdengdavo panaudodami šviesos šaltinį. Nauji žemėlapiai būdavo kuriami kopijuojant perdengus matomus duomenis. Perdengimas tai ne tik ribų apjungimas, perkeliami ir atributiniai duomenys. Perdengimas gali atsakyti į vieną pagrindinių klausimų "Kas į ką patenka"? Pavyzdžiui:

- Kurie sklypai patenka į per paskutinius 100 metų potvynio užliejamą teritoriją? (Patenka arba kerta)
- Kokioms savivaldybėms priklauso keliai?
- Koks dirvožemis yra žemėnaudų teritorijose?
- Kurie šuliniai yra apleistose karinėse bazėse?

Jei Naudoti esamą žemėlapio aprėptį pažymėtas, perdengiami bus tik aprėptyje matomi elementai. Jei nepažymėtas, analizuojami bus visi sluoksnio elementai.

## Pasirinkite perdangos sluoksnį

Pasirinkite perdengimo sluoksnį.

## Pasirinkite perdangos būdą

Perdengimo būdas apibrėžia, kaip analizuojamas sluoksnis bei perdengimo sluoksnis bus apjungiami.

- Sankirta—rezultate bus tik tie elementai ar tos elementų dalys, kurios yra bendros visiems sluoksniams. Jei analizuojamas sluoksnis yra sudarytas iš plotinių elementų, perdengimo sluoksnis gali būti iš plotų, taškų ar linijų elementų. Jei analizuojamas sluoksnis yra sudarytas iš linijų, perdengimo sluoksnis gali būti iš taškų ar linijų elementų. Jei analizuojamas sluoksnis yra sudarytas iš taškų, perdengimo sluoksnis taip pat turi būti iš taškų.
- Sąjunga—rezultate bus elementai iš analizuojamo ir perdengimo sluoksnių. Sąjunga galima tik tuomet, kai tiek analizės, tiek perdengimo sluoksnis sudarytas iš plotinių elementų
- Trynimas—rezultate bus elementai ar elementų dalys iš perdengimo sluoksnio, kurių nėra analizės sluoksnyje. Perdengimo sluoksnis gali būti iš taškų, linijų ar plotinių elementų.

Jei Naudoti esamą žemėlapio aprėptį pažymėtas, perdengiami bus tik aprėptyje matomi elementai. Jei nepažymėtas, analizuojami bus visi sluoksnio elementai.

## Rezultatų sluoksnio vardas

Tai sluoksnio, kuris bus sukurtas ir patalpintas Mano Turinyje ir pridėtas į žemėlapį, pavadinimas. Sluoksnio tipas (taškai, linijos, poligonai) bus toks pats kaip perdengimo sluoksnio. Pagal nutylėjimą pavadinimas sudaromas pagal perdengimo tipą ir analizuojamo sluoksnio pavadinimą. Jei sluoksnis jau egzistuoja, galėsite pasirinkti jį perrašyti.

Naudodami Rezultatą įrašyti į sąrašą, galite nurodyti Mano Turinyje esančio aplanko pavadinimą.