## Agreguoti taškus

##

Šis įrankis veikia su analizuojamu taškų sluoksniu bei sluoksniu, sudarytu iš plotinių objektų. Jis aptinka, į kurias teritorijas patenka taškai. Apskaičiavus šį erdvinį ryšį, apskaičiuojama ir plotui priskiriama jo taškų statistika. Pats paprasčiausias apskaičiuojamas rodiklis - taškų skaičius.

Pavyzdžiui, jei turite kavinių ir seniūnijų sluoksnius, galite sužinoti, kiek kavinių yra kiekvienoje seniūnijoje, bei apskaičiuoti apyvartą kiekvienoje seniūnijoje. Jei kavinių duomenyse yra TOTAL_SALES atributas, galite gauti TOTAL_SALES sumą kiekvienoje seniūnijoje, mažiausią ar didžiausią TOTAL_SALES reikšmę kiekvienoje seniūnijoje, arba standartinį pardavimų nuokrypį.

Analizės rezultatas - žemėlapis, kuriame kiekvienos teritorijos spalva priklauso nuo bendro taškų skaičiaus ir teritorijos ploto santykio. Elementų skaičiaus dalinimas iš ploto vadinamas normalizavimu. Normalizavimas leidžia geriau vizualiai atskleisti geografinį pasiskirstymą, nes įvertinamas skirtingas teritorijų plotas.

Jei Naudoti esamą žemėlapio aprėptį pažymėtas, analizuojami bus tik aprėptyje matomi elementai. Jei nepažymėtas, analizuojami visi abiejų sluoksnių elementai.

## Nurodykite plotą

Pasirinkite plotinių elementų sluoksnį internetiniame žemėlapyje, kuriame bus agreguoti taškai. Jei internetiniame žemėlapyje nėra teritorijų sluoksnio, galite jį surasti naudodami ArcGIS Online. Bus apskaičiuotas taškų, patenkančių į šio sluoksnio teritorijas, skaičius bei kiti pasirinkti statistiniai rodikliai.

## Palikti plotus be taškų

Nurodo, ar plotai, į kuriuos nepatenka nė vienas taškas, bus įtraukti į rezultato sluoksnį. Jei nepažymėta, plotai be taškų nebus įtraukti į rezultatą. Jei pažymėta, plotai be taškų bus įtraukti į rezultatą.

## Pridėti statistiką

Galite apskaičiuoti tokius taškų atributų statistinius rodiklius, kaip sumą, vidurkį, minimumą, maksimumą bei standartinį nuokrypį. Rezultato sluoksnis turės naujus atributus kiekvienam apskaičiuotam statistiniam rodikliui. Pasirinktiems atributams gali būti apskaičiuotas norimas statistinių rodiklių skaičius (pasirinkite iš sąrašo).

## Pasirinkite grupavimo lauką

Nurodydami atributą galite sukurti statistines analizuojamo sluoksnio grupes. Pavyzdžiui, jei nusikaltimų taškai agreguojami pagal seniūnijų ribas, gali būti atributas Crime_type su penkiomis nusikaltimų rūšimis. Kiekviena nusikatimo rūšis naudojama grupavimui, todėl statistiniai rodikliai apskaičiuojami kiekvienai reikšmei iš Crime_type. Kai nurodote grupavimo atributą, sukuriami du rezultatai: rezultato sluoksnis ir lentelė su statistinių rodiklių įverčiais kiekvienai grupei.

## Rezultato sluoksnio pavadinimas

Tai sluoksnio, kuris bus sukurtas ir patalpintas Mano Turinyje bei pridėtas į žemėlapį, pavadinimas. Pagal nutylėjimą pavadinimas sudaromas pagal analizės tipą ir analizuojamo sluoksnio pavadinimą. Jei sluoksnis jau egzistuoja, galėsite pasirinkti jį perrašyti.

Naudodami Rezultatą įrašyti į sąrašą, galite nurodyti Mano Turinyje esančio aplanko pavadinimą.