## Aggregér punkter

##

Dette værktøj arbejder med et lag af punktobjekter (analyselaget) og et lag med områdeobjekter. Værktøjet beregner først, hvilke punkter der falder inden for hvert område. Når denne punkt-i-område spatiale relation er bestemt, beregnes statistik om alle punkter i området og denne statistik tildeles området. Den mest grundlæggende statistik er optællingen af punkterne i området, men du kan også generere anden statistik.

Forestil dig for eksempel, at du har punktobjekter med placeringer af caféer og områdeobjekter med regioner, og du ønsker at skabe en oversigt over det samlede salg i caféer pr. region. Hvis caféerne f.eks. har en TOTAL_SALES-attribut, så kan du beregne summen af alt TOTAL_SALES i hver region eller det minimale eller maksimale TOTAL_SALES i hver region, eller du kan beregne standardafvigelsen for alt salg i hver region.

Resultatet er et kort, hvor farven i hvert område er baseret på det samlede antal punkter i området inddelt efter områdets størrelse. Opdelingen i optællinger pr. område er kendt som "normalisering", og det er en teknik, som kartografer altid benytter til at få vist data inddelt efter område. Med "normalisering" bliver det lettere at forstå geografiske mønstre, fordi størrelsen på området tages i betragtning, når områder sammenlignes visuelt med andre områder

Hvis feltet Brug aktuel kortudstrækning er markeret, er det kun objekterne i det analyse- og områdelag, der er synligt inden for den aktuelle kortudstrækning, der analyseres. Hvis feltet ikke er markeret, analyseres alle objekter i både analyse- og områdelaget, også selvom de befinder sig uden for den aktuelle kortudstrækning.

## Vælg område

Vælg et områdelag i webkortet, hvortil punkterne skal aggregeres. Hvis der ikke er nogen grænselag i webkortet, kan du vælge ét på listen over de grænselag, der er tilgængelige for dig i ArcGIS Online. Alle de punkter, der falder inden for områdegrænserne i dette lag, vil blive talt med og vil muligvis indgå i oversigten ud fra dine statistikvalg.

## Bevar områder uden punkter

Det bestemmes, om områder, der ikke indeholder nogen punkter, vil blive vist i resultatlaget. Hvis feltet ikke er markeret, vil områder uden punkter ikke blive vist i resultatlaget. Hvis feltet er markeret, vil områder uden punkter bliver vist i resultatlaget.

## Tilføj statistik

Du kan beregne statistik om attributter for tilføjede punktlag såsom sum, middelværdi, minimumsværdi, maksimumsværdi og standardafvigelse. Resultatlaget vil indeholde en ny attribut for hver beregnet statistik. Du kan tilføje et vilkårligt antal statistikker ved at vælge attributter og statistikker (der vises en ny rulleliste).

## Vælg felt at gruppere efter

Du kan oprette statistiske grupper ved hjælp af en attribut i analyselaget. Hvis du f.eks. aggregerer kriminalitet i forhold til lokalområdegrænser, kan du have en attribut med navnet Crime_type med fem forskellige kriminalitetstyper. Hver entydig kriminalitetstype danner en gruppe, og den statistik, du vælger, vil blive beregnet for hver entydig værdi for Crime_type. Når du vælger en grupperingsattribut, fremkommer der to resultater: resultatlaget og en tabel med statistik for hver entydig gruppe.

## Navn på resultatlag

Dette er navnet på det lag, som oprettes i Mit indhold og tilføjes kortet. Standardnavnet er baseret på analysetypen og navnet på inputlaget. Hvis laget findes allerede, vil du blive bedt om at bekræfte, hvis du vil overskrive det.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.