## Kattuvad kihid

##

Ülekate ühendab kahe või enama sisendkihi sisu üheks terviklikuks kihiks. See on tõlgendatav kihtide ladumisega üksteise kohale ning selle tulemusena tekkiv väljund sisaldab vastava virna kogu sisu. Enne GIS-i tulekut kopeerisid kartograafid vastavad kihid paberkujul üksteise kohale ja said tulemusi selliselt, et analüüsisid neid kihte läbi valguslaua ja joonistasid käsitsi kattuvad osad nn puhtale paberile. Ülekate on märksa enamat kui vaid lihtne liitmine; kõik objektiga seotud ja analüüsis osalevad atribuudid kantakse samuti tulemkihti üle. Taolist meetodit kasutatakse geograafias tihti, saamaks vastust küsimusele “Mis on mille kohal?” Näiteks:

- Millised krundid jäävad 100 aasta jooksul toimunud üleujutusalade piirkonda? (mitme kihi omavaheline võrdlemine)
- Millist tüüpi teed ühes võis teises maakonnas asuvad?
- Milline maakasutus on ühe või teise mullatüübi levialas?
- Millised kaevikud esinevad mahajäetud sõjaväeosades?

Kui Kasuta kaardi ulatust on sisse lülitatud, kasutatakse analüüsil ja kattuvuse leidmisel ainult neid objekte, mis antud hetkel on ekraanil nähtavad. Kui vastav tingimus on välja lülitatud, kasutatakse analüüsil ja kattuvuse genereerimisel mõlema kihi kõiki objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Vali kattuv kiht

Kiht, mis kaetakse analüüsikihiga.

## Vali ülekatte meetod

Ülekatte meetod määratleb, kuidas analüüsikihti ja sellega kattuvat kihti omavahel kombineeritakse.

- Ühisosa—Tulemus sisaldab vaid neid objekte või osasid tervikust kihis, mis tekib analüüsil osalevate sisendkihtides olevate objektide geomeetria osa kokkulangemisel. Kui analüüsikihis on pindobjektid, saab ülekattekihiks olla pind-, joon-, ja/või punktobjektid. Kui analüüsikiht sisaldab joonobjekte, saavad ülekattekihiks olla joon-, ja/või punktobjektid. Kui analüüsikiht sisaldab punktobjekte, peab ülekattekiht samuti sisaldama punkte.
- Ühend—Tulemus sisaldab objekte nii analüüsikihist kui ka ülekattekihist. See valik on rakendatav vaid juhul, kui mõlemad kihid sisaldavad polügoone.
- Kihi sisu eemaldamine—Tulemus sisaldab objekte või osasid tervikust ülekattekihis, mis ei kattu mõne pindobjektiga analüüsikihis. Ülekattekiht võib sisaldada pind-, joon-, ja/või punktobjekte.

Kui Kasuta kaardi ulatust on sisse lülitatud, kasutatakse analüüsil ja kattuvuse leidmisel ainult neid objekte, mis antud hetkel on ekraanil nähtavad. Kui vastav tingimus on välja lülitatud, kasutatakse analüüsil ja kattuvuse genereerimisel mõlema kihi kõiki objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Tulemkihi nimi

See on kihi nimi, mis luuakse kasutaja Minu sisu alla ning lisatakse kaardile. See peab olema sama geomeetriatüübiga (punktid, jooned, pinnad) nagu ülekatte kiht. Vaikimisi nimi on tuletatud ülekatte meetodi ja sisendkihi nimetuse järgi. Kui see kiht juba eksisteerib, saate selle soovi korral üle kirjutada.

Kasutades Salvesta tulemus kasutaja sisu alla, mille saate valida rippmenüüst Minu sisu, kuhu tulemus salvestatakse.