## Find nærmeste

##

Dette værktøj finder de nærmeste objekter og rapporterer og rangordner afstanden til de nærmeste objekter. For at finde det, der er nærmest, kan værktøjet enten måle afstanden i fugleflugtslinje, i køreafstand eller køretid. Det er muligt at begrænse antallet af nærmeste objekter, der bliver fundet, eller søgeintervallet, hvor de skal findes. Resultaterne fra dette værktøj kan hjælpe dig med at få svar på følgende spørgsmål:

- Hvilken park er nærmest?
- Til hvilket hospital er køretiden kortest? Hvor lang tid tager turen på en tirsdag kl. 17.30 i myldretiden?
- Hvor lang er køreafstandene mellem disse større byer?
- Hvilke af disse patienter bor inden for en afstand af 5 kilometer fra disse kemiske fabrikker?

Find nærmeste returnerer et lag, der indeholder objekterne tættest på, og eventuelt et linjelag, der forbinder startstederne med deres nærmeste steder. Det valgfri linjelag indeholder oplysninger om starten og nærmeste steder samt afstanden mellem dem.

Hvis feltet Anvend aktuel kortudstrækning er markeret, er det kun objekterne, der er synlige inden for den aktuelle kortudstrækning, der anses for startobjekter og potentielle nærmeste objekter. Hvis feltet ikke er markeret, medtages alle objekter i inputlaget, også selvom de befinder sig uden for den aktuelle kortudstrækning.

## Find nærmeste steder i

Med Find nærmeste kan du måle fra hvert af stederne i inputlaget til stederne i dette lag. Værktøjet understøtter op til 1.000 steder i hvert lag.

## Opmåling

Vælg, om nærmeste sted skal findes baseret på afstanden i fugleflugtslinje, køreafstand eller køretid. I de to tilfælde, der involverer kørsel, foretages målingerne langs vejen, og der tages højde for ensrettede veje, ulovlige vendinger osv.

Når Find nærmeste anvendes med afstanden i fugleflugtslinje kan punkter, linjer eller områder anvendes som input. For at måle køretid eller køreafstand skal begge inputlag (inputsted og nærmeste sted) indeholde punkter.

Ved måling mellem linjer eller områder findes afstanden fra eller til nærmeste punkt langs linjen eller områdegrænsen.

## For hvert sted i

Du kan begrænse søgningen efter nærmeste steder på to måder. Den ene er at begrænse det maksimale antal nærmeste steder, der skal findes pr. startsted. Du kan finde den nærmeste park, de to nærmeste osv. Den anden mulighed er at indstille en maksimal søgeafstand eller køretid.

Hvis du ikke markerer nogen indstillinger, bliver der maksimalt fundet 100 steder (værktøjets grænse), og det maksimale søgeområde er ubegrænset.

Behandlingstiden afhænger af antallet af startsteder, antallet af steder i nærheden og det maksimale søgeområde. Behandlingen tager længere tid, når der er flere steder eller større søgeområder.

Bemærk, at når der er angivet en grænse for søgeområdet, er det muligt, at værktøjet ikke finder nærmeste steder inden for området. Det er også muligt at finde færre end det maksimale antal nærmeste steder, du angiver.

## Brug typiske trafikforhold for

Når der måles køretid, kan det afhænge af trafik og klokkeslæt, hvad der er nærmest. Du vil f.eks. finde den nærmeste skadestue i myldretiden. I morgenmyldretiden bevæger trafikken ind mod byen sig langsommere end trafikken ud af byen. Den nærmeste skadestue på det tidspunkt af dagen kan være i retning ud af byen. Om aftenen bevæger trafikken ind mod byen sig hurtigere, så en anden skadestue i retning ind mod byen kan være hurtigst at nå.

Hvis du markerer Brug typiske trafikforhold for og angiver en dag og et klokkeslæt, finder værktøjet de nærmeste objekter baseret på gennemsnittet af historisk hastighed for hvert femte minut i en normal uge. Hvad der ligger nærmest kan variere, da trafik og rejsetider ændrer sig i løbet af ugen.

Bemærk, at når et køretøj begiver sig væk fra et punkt, så går tiden, og trafikforholdene ændrer sig. Dette værktøj tager højde for disse variationer, hvis du markerer Brug trafik; men ikke alle regioner understøtter trafik. Klik på linket Se tilgængelighed i værktøjet for at finde ud af, hvorvidt det er tilfældet i det område, du undersøger.

Fjern markeringen ud for Brug typiske trafikforhold for, hvis du vil finde de nærmeste objekter på basis af statiske rejsehastigheder, f.eks. hastighedsgrænser. Vælg denne indstilling, hvis du vil vide, hvad der generelt er nærmeste, men ikke nødvendigvis nærmest i betragtning af trafikforholdene på et bestemt tidspunkt eller en bestemt dag.

## Brug trafik

Hvis du vælger Køretid, kan du vælge, hvordan køretiden skal måles.

- Fjern markeringen ud for Brug trafik, hvis du vil finde de nærmeste objekter på basis af statiske rejsehastigheder, f.eks. hastighedsgrænser, i stedet for varierende hastigheder, der er forårsaget af ændrede trafikforhold. Vælg denne indstilling, hvis du vil vide, hvad der generelt er nærmeste, men ikke nødvendigvis nærmest i betragtning af trafikforholdene på et bestemt tidspunkt eller en bestemt dag.

- Marker feltet Brug trafik for at finde nærmeste objekter baseret på et givent starttidspunkt og skiftende trafikforhold. Hvis du også vælger Aktuel trafik, angives afgangstidspunktet fra startstederne til den aktuelle tid, og den aktuelle trafikhastighed samt prognoser for trafikhastighed hentes fra sensorer og feeds for at afgøre, hvilke objekter, der er nærmest. De forventede kørehastigheder beregnes under henvisning til trafikkens aktuelle hastigheder, historiske hastigheder og aktuelle forhold som f.eks. vejret. Trafikkens hastighed forudsiges 12 timer frem, så afgangstidspunktet kan indstilles ved at flytte skyderen op til 12 timer frem.

  Brug disse indstillinger for den aktuelle trafik til at finde ud af, hvilke objekter du kan nå på korteste tid, når du kører nu, om en time osv.

- Hvis du markerer Brug trafik og vælger Trafik baseret på typiske forhold for en dag og et klokkeslæt, finder værktøjet de nærmeste objekter baseret på gennemsnittet af historisk hastighed for hvert femte minut i en normal uge. Resultaterne omfatter trafik, men fjerner påvirkningen af aktuelle trafikforhold og hændelser, som i betydelig grad kan skille sig ud fra normen.

  Du kan bruge disse historiske trafikindstillinger til eksempelvis at få svar på spørgsmålet: "hvilke objekter kan nås hurtigst, hvis jeg kører fra startobjekterne kl. 11.30 på en onsdag?"

  Klokkeslættet, du indstiller, henviser til tidszonen, som startobjekterne befinder sig i. Så hvis du indstiller tidspunktet til 8.00 og har to startobjekter - ét i New York City og et andet i Los Angeles, findes nærmeste sted med udgangspunkt i afgangstidspunkt henholdsvis kl. 8.00 på østkysten og kl. 8.00 på vestkysten.

Bemærk, at når et køretøj begiver sig væk fra et punkt, så går tiden, og trafikforholdene ændrer sig. Dette værktøj tager højde for disse variationer, hvis du markerer Brug trafik; men ikke alle regioner understøtter trafik. Klik på linket Se tilgængelighed i værktøjet for at finde ud af, hvorvidt det er tilfældet i det område, du undersøger.

## Navn på resultatlag

Dette resultatlag vil indeholde to lag: ét med de nærmeste steder og et andet med de linjer, der forbinder inputstederne med de nærmeste steder.

Da linjerne viser de målte baner, følger de lige baner ved måling af fugleflugtslinje, korteste baner langs veje ved måling af køreafstande eller hurtigste baner langs veje ved måling af køretider. Tabellen, som er en del af det valgfri linjelag, indeholder følgende oplysninger: målinger af afstand eller køretid repræsenteret af linjer, identificerende oplysninger om de tilknyttede start- og slutsteder samt omtrentlige rangordninger efter startsted, så du kan se, hvilket sted der er nærmest, næst-nærmest osv. Ved måling af køretid med trafik indeholder tabellen desuden afgangs- og ankomsttidspunkter.

Du kan bruge standardnavnene eller angive nye navne for disse lag, som oprettes i Mit indhold og føjes til kortet. Standardnavnene er baseret på analyselagets navn. Hvis laget findes allerede, vil du blive bedt om at bekræfte, at du vil overskrive det.

Ved hjælp af rullelisten Gem resultat i kan du angive navnet på en mappe i Mit indhold, hvor resultaterne skal gemmes.