## Samle punkter

##

Dette verktøyet fungerer med et lag med punktgeoobjekter (analyselaget) og et lag med områdegeoobjekter. Verktøyet finner først ut hvilke punkter som hører til hvert enkelt område. Når verktøyet har fastsatt den geografiske relasjonen mellom punkter og område, beregnes statistikken for alle punktene i området og tilordnes området. Den mest grunnleggende statistikken er antall punkter innenfor området, men du kan beregne annen statistikk også.

La oss for eksempel si at du har punktgeoobjekter for kafeer og områdegeoobjekter for fylker, og du vil oppsummere kaffesalget per fylke. Forutsatt at kafeene har et TOTAL_SALES-attributt, kan du få summen for TOTAL_SALES i hvert fylke, eller minimum eller maksimum TOTAL_SALES i hvert fylke eller standardavviket for alt salg i hvert fylke.

Det gir et kart der fargen på hvert område er basert på samlet antall punkter delt på størrelsen på området. Når antall deles på område, kalles det normalisering, og det er en teknikk kartografer alltid bruker til å vise data etter områder. Normalisering gjør det enklere å forstå geografiske mønstre siden det tas hensyn til størrelsen på området når områdene sammenlignes med hverandre visuelt.

Hvis det er merket av for Use current map extent, analyseres kun geoobjektene i analyselaget og områdelaget som vises i gjeldende kartutstrekning. Hvis det ikke er merket av for dette alternativet, analyseres alle geoobjekter i både analyselaget og områdelaget, selv om de befinner seg utenfor gjeldende kartutstrekning.

## Velg område

Velg et områdelag fra webkartet som punktene skal summeres i. Hvis webkartet ikke innholder grenselag, kan du velge et fra listen over grenselag som er tilgjengelig på ArcGIS Online. Alle punkter som er innenfor grensene til områdene i dette laget, telles og blir eventuelt oppsummert ved hjelp av de statistikktypene du velger.

## Vis områder uten punkter

Bestemmer om områdene som ikke inneholder punkter, skal vises i resultatlaget. Hvis det ikke er merket av for dette alternativet, vises ikke områder som ikke innholder punkter, i resultatet. Hvis det er merket av for dette alternativet, vises områder som ikke innholder punkter, i resultatet.

## Legg til statistikk

Du kan beregne statistikk for attributter i inndatapunktlaget, for eksempel sum, middelverdi, minimum, maksimum og standardavvik. Resultatlaget inneholder et nytt attributt for hver beregnet statistikk. Du kan legge til flere statistikker ved å velge et attributt og statistikk (det vises en ny rullegardinliste).

## Velg feltet det skal grupperes etter

Du kan opprette statistiske grupper ved å bruke et attributt i analyselaget. Hvis du for eksempel aggregerer lovbrudd i forhold til nabolagsgrenser, har du kanskje et Crime_type-attributt med fem ulike lovbruddstyper. Hver lovbruddstype danner en gruppe, og statistikken du velger, beregnes for hver unike verdi for Crime_type. Når du velger et grupperingsattributt, opprettes to resultater – resultatlaget og en tabell som inneholder statistikken for hver unike gruppe.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på analysetypen og navnet på inndatalaget. Hvis laget finnes allerede, blir du bedt om å bekrefte at du vil overskrive det.

Bruk rullegardinlisten Save result in til å angi navnet på en mappe i Mitt innhold som resultatet skal lagres i.