## Creare buffere

##

Un buffer este o suprafaţă care acoperă o anumită distanţă faţă de un obiect spaţial punct, linie sau suprafaţă.

Bufferele sunt utilizate de obicei pentru a crea suprafeţe care pot fi analizate mai departe cu ajutorul unui instrument, precum Suprapunere straturi tematice. De exemplu, dacă se pune întrebarea „Ce clădiri se găsesc pe o rază de un kilometru în jurul şcolii?”, răspunsul poate fi găsit prin crearea unui buffer de un kilometru în jurul şcolii şi suprapunerea bufferului cu stratul tematic ce conţine amprente de clădiri. Rezultatul final este un strat tematic cu acele clădiri aflate pe o rază de un kilometru în jurul şcolii.

Dacă se bifează Utilizare extindere curentă a hărţii, în buffer vor fi incluse numai obiectele spaţiale vizibile în extinderea curentă a hărţii. Dacă nu se bifează, toate obiectele spaţiale din stratul tematic introdus vor fi cuprinse în buffer, chiar dacă se află în afara extinderii curente a hărţii.

## Introducere dimensiune buffer

Pentru distanţă puteţi introduce o singură valoare sau mai multe valori, separându-le prin câte un spaţiu. De asemenea, puteţi specifica în stratul tematic de intrare un atribut care să conţină valoare pentru distanţă, făcând clic pe Câmp.

## Opţiuni

Alegeţi modul în care doriţi să fie tratate bufferele care se suprapun. Pentru orice buffer aflat deasupra altui buffer, suprafeţele în comun pot fi păstrate (Suprapunere) sau combinate (Dizolvare).

Când se utilizează mai multe distanţe, puteţi alege cum să fie reprezentată diferenţa de la distanţa ultimului buffer; de exemplu, dacă distanţele sunt 10 şi 14:

- Dacă se alege opţiunea Inele, rezultă buffere care merg de la 0 la 10 şi de la 10 la 14.
- Dacă se alege opţiunea Discuri, rezultă buffere care merg de la 0 la 10 şi de la 0 la 14.

## Opţiuni

Alegeţi modul în care doriţi să fie tratate bufferele care se suprapun. Pentru orice buffer aflat deasupra altui buffer, suprafeţele în comun pot fi păstrate (Suprapunere) sau combinate (Dizolvare).

La crearea unui singur buffer în jurul obiectelor spaţiale suprafaţă (o singură distanţă introdusă), puteţi alege dacă obiectul spaţial căruia îi creaţi bufferul să fie inclus sau exclus din bufferul rezultat.

Când se utilizează mai multe distanţe, puteţi alege cum să fie reprezentată diferenţa de la distanţa ultimului buffer; de exemplu, dacă distanţele sunt 10 şi 14:

- Dacă se alege opţiunea Inele, rezultă buffere care merg de la 0 la 10 şi de la 10 la 14.
- Dacă se alege opţiunea Discuri, rezultă buffere care merg de la 0 la 10 şi de la 0 la 14.

## Opţiuni

Alegeţi modul în care doriţi să fie tratate bufferele care se suprapun. Pentru orice buffer aflat deasupra altui buffer, suprafeţele în comun pot fi păstrate (Suprapunere) sau combinate (Dizolvare).

La crearea unui singur buffer în jurul unei linii (o singură distanţă introdusă), puteţi alege pe ce parte a liniei să se creeze bufferul. De regulă, alegeţi ambele părţi. Părţile stângă şi dreaptă sunt determinate ca şi când v-aţi deplasa de la prima coordonată x,y a liniei (coordonata iniţială) către ultima coordonată x,y a liniei (coordonata finală). Alegerea părţii stângi sau drepte înseamnă de regulă că ştiţi că obiectele spaţiale linie au fost create şi stocate într-o anumită direcţie (de exemplu, în amonte sau în aval într-o reţea hidrografică). La capetele liniilor, bufferul poate fi rotunjit (Rotund) sau tăiat drept (Drept).

Când se creează mai multe buffere (mai multe distanţe), puteţi alege cum să fie reprezentată diferenţa de la distanţa ultimului buffer; de exemplu, dacă distanţele sunt 10 şi 14:

- Dacă se alege opţiunea Inele, rezultă buffere care merg de la 0 la 10 şi de la 10 la 14.
- Dacă se alege opţiunea Discuri, rezultă buffere care merg de la 0 la 10 şi de la 0 la 14.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe tipul de analiză şi numele stratului tematic de intrare. Dacă stratul tematic există deja, vi se va solicita să confirmaţi dacă doriţi să îl suprascrieţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.