## Rasti artimiausią

##

Šis įrankis randa artimiausius elementus, bei gali apskaičiuoti atstumus iki jų. Elementų paieška gali būti atliekama naudojant atstumą tiesia linija, atstumą keliu tinklu ar važiavimo trukmę. Galima apriboti ieškomų artimiausių elementų skaičių ar paieškos atstumą. Įrankis gali padėti atsakyti į tokio tipo klausimus:

- Kur yra artimiausias parkas nuo čia?
- Kokią ligoninę galime pasiekti per trumpiausią važiavimo laiką? Kiek užtruks kelionė išvykus 5:30, popiet, piko valandą?
- Koks atstumas tarp miestų automobilių keliais?
- Kurie iš pacientų gyvena dviejų mylių atstumu nuo chemijos gamyklų?

Rasti artimiausią įrankis grąžina iš artimiausių elementų sudarytą sluoksnį ir papildomą linijų sluoksnį, jugiantį pradinius ir jiems artimiausius elementus. Papildomas linijų sluoksnis turi informaciją apie pradinį ir jam artimiausią taškus bei atstumą tarp jų.

Jei Naudoti esamą žemėlapio aprėptį pažymėtas, bus analizuojami tik žemėlapio aprėptyje matomi elementai. Jei nepažymėtas, analizuojami visi elementai.

## Rasti artimiausias vietas

Rasti artimiausią įrankis matuoja atstumą tarp kiekvieno elemento įvesties sluoksnyje ir elementų šiame sluoksnyje. Kiekviename sluoksnyje gali būti iki 1000 elementų.

## Matuoti

Nurodykite, ar atstumas bus apskaičiuojamas tiesia linija, keliais, ar pagal važiavimo trukmę. Abiejais važiavimo atvejais, apskaičiavimai atliekami kelių tinkle, įvertinant kelio ženklus, ribojimus ir pan.

Paieška naudojant tiesų atstumą leidžia naudoti taškus, linijas ar plotinius objektus kaip įvestį. Norint matuoti kelionės atstumą ar trukmę, abu sluoksniai (įvesties ir paieškos) turi būti sudaryti iš taškinių elementų.

Jei atstumai matuojami tarp linijų ar plotinių objektų, jie apskaičiuojami tarp arčiausiai esančių jų taškų.

## Kiekvienam objektui iš

Artimiausių objektų paiešką galite apriboti dviem būdais. Viena galimybė yra apriboti ieškomų elementų skaičių kiekvienam pradiniam elementui. Galite rasti vieną artimiausią parką, du ar daugiau. Kitas būdas - nurodyti maksimalų paieškos atstumą ar važiavimo trukmę.

Neapribojus, dižiausias aptinkamų objektų skaičius yra 100, paieškos atstumas neribojamas.

Analizės trukmė priklauso nuo pradinių elementų skaičiaus, artimiausių ieškomų objektų skaičiaus bei paieškos atstumo. Paieška užtruks ilgiau, jei bus daugiau elementų ar bus didesni paieškos atstumai.

Atkreipkite dėmesį, kad nustačius paieškos atstumą, artimiausių elementų gali būti nerasta. Taip pat gali būti rasta mažiau objektų, nei nurodyta.

## Naudoti tipines eismo sąlygas

Įvertinant kelionės trukmę, paieškos rezultatas gali priklausyti nuo eismo sąlygų ir laiko. Galite įsivaizduoti greitosios pagalbos centro paiešką piko valandą. Ryte, piko valandą, automobiliai, važiuojantys link miesto centro juda lėčiau nei priešinga kryptimi. Artimiausias objektas būtų priešinga miesto centrui kryptimi. Vakare į miesto centrą nukreiptas transporto srautas greitesnis, todėl greičiau pasiekiami šia kryptimi esantys objektai.

Pažymėjus Tipinės eismo sąlygos bei nurodžius dieną ir laiką, įrankis aptinka artimiausius objektus remdamasis istoriniais vidutinio greičio kiekvieną 5 minučių intervalą savaitėje duomenimis. Artimiausi objektai skiriasi priklausomai nuo eismo, kelionės trukmės konkrečiu savaitės metu.

Atkreipkite dėmesį, kad automobiliui judant iš taško, bėga laikas ir eismo sąlygos kinta. Įrankis gali įvertinti eismo sąlygas, tačiau tokie duomenys prieinami ne visuose regionuose. Paspauskite Tikrinti prieinamumą, jei norite sužinoti ar duomenys prieinami jūsų regione.

Atžymėkite Tipinės eismo sąlygos, jei norite rasti artimiausius objektus tik pagal fiksuotus greičio dydžius, pavyzdžiui, leidžiamą greitį. Tai bendro pobūdžio paieška, leidžianti aptikti artimiausius objektus nevertinant eismo sąlygų konkrečiu kelionės metu.

## Naudoti eismo būseną

Kai pasirenkate Važiavimo laiką, galite nurodyti, kaip būtų matuojama važiavimo trukmė.

- Atžymėkite Naudoti eismo būseną, jei norite rasti artimiausius objektus tik pagal fiksuotus greičio dydžius, pavyzdžiui, leidžiamą greitį. Tai bendro pobūdžio paieška, leidžianti aptikti artimiausius objektus nevertinant eismo sąlygų konkrečiu kelionės metu.

- Pažymėkite Naudoti eismo būseną jei ieškote elementų pagal kelionės pradžios laiką ir kintančias transporto sąlygas. Pasirinkus Esamos sąlygos, kelionės pradžios laikas bus prilygintas analizės vykdymo laikui, bus įvertintos esamos transporto sąlygos ir prognozuojamas važiavimo greitis pagal sensorių informaciją. Prognozuojamas važiavimo greitis bus apskaičiuotas pagal esamas transporto sąlygas, istorinius greičio duomenis bei papildomus, pavyzdžiui, meteorologinius, įvykius. Važiavimo greitis prognozuojamas 12 valandų, todėl kelionės pradžią galite nurodyti iki 12 val. nuo esamo laiko.

  Naudokite esamas transporto sąlygas, jei norite rasti trumpiausius atstumus išvykdami šiuo ar artimu laiku, pavyzdžiui, po valandos.

- Pažymėjus Naudoti eismo būseną ir Tipinės eismo sąlygos bei nurodžius dieną ir laiką, įrankis aptinka artimiausius objektus remdamasis istoriniais vidutinio greičio kiekvieną 5 minučių intervalą savaitėje duomenimis. Apskaičiavimas vyks įvertinant transporto sąlygų įtaką, bet ne esamas konkrečias sąlygas; tai gali lemti besiskiriančius rezultatus.

  Galite naudoti istorinius duomenis, jei domina artimiausi objektai, pasiekiami išvykus, pavyzdžiui, trečiadienį 11:30.

  Laikas priklauso nuo pradiniams elementams priskirtos laiko zonos. Taigi, jei laikas bus nurodytas 8:00 ir bus du atskaitos elementai, vienas Niujorke, o kitas - Los Anžele, įrankis apskaičiuos atstumą pagal išvykimą 8:00 Rytų pakrantės laiku ir 8:00 Ramiojo vandenyno pakrantės laiku.

Atkreipkite dėmesį, kad automobiliui judant iš taško, bėga laikas ir eismo sąlygos kinta. Įrankis įvertins sąlygas pažymėjus Naudoti eismo būseną, tačiau tokie duomenys prieinami ne visuose regionuose. Paspauskite Tikrinti prieinamumą, jei norite sužinoti ar duomenys prieinami jūsų regione.

## Rezultato sluoksnio pavadinimas

Rezultatą sudarys du sluoksniai: ienas sluoksnis iš artimiausių elementų ir antras iš linijų, jungiančių įvesties elementus ir artimiausius elementus.

Linijos bus tiesios, jei atstumai skaičiuojami tiesiomis linijomis, arba atitiks trumpiausius ar greičiausius maršrutus kelių tinklu. Papildoma linijų sluoksnio lentelė bus sudaryta iš tokios informacijos: atstumas arba kelionės laikas apskaičiuotu maršrutu, pradinio ir rasto elementų identifikatoriai, artimumo eilė, leidžianti identifikuoti artimiausią elementą, antrą pagal artimumą ir t.t. Kai matuojamas kelionės laikas įvertinant eismą, lentelėje bus išvykimo ir atvykimo laikas.

Šio sluoksnio, kuris bus sukurtas ir patalpintas Mano turinyje ir pridėtas į žemėlapį, pavadinimas gali būti nurodytas arba pasirinktas pagal nutylėjimą. Pavadinimai pagal nutylėjimą formuojami iš analizuojamo sluoksnio pavadinimo. Jei sluoksnis jau egzistuoja, galėsite pasirinkti jį perrašyti.

Naudodami Rezultatą įrašyti į sąrašą, galite nurodyti Mano Turinyje esančio aplanko pavadinimą.