## Găsire puncte de interes

##

Instrumentul Găsire puncte de interes va determina dacă există grupări semnificative din punct de vedere statistic în modelul spaţial al datelor dvs.

- Punctele dvs. (incidente criminale, arbori, accidente în trafic) sunt cu adevărat grupate? Cum puteţi fi siguri?
- Aţi descoperit într-adevăr un punct de interes semnificativ din punct de vedere statistic (pentru cheltuieli, mortalitate infantilă, scoruri de testare consecvent mari) sau harta dvs. ar arăta altceva dacă aţi modifica modul de simbolizare?

Instrumentul Găsire puncte de interes vă va ajuta să răspundeţi cu încredere la aceste întrebări.

## Selectare câmp de analiză

Această analiză răspunde la întrebarea: Unde sunt grupate spaţial valori mari şi mici (pentru un câmp de analiză specificat de dvs.)?

Stratul tematic de rezultate va fi o copie a stratului tematic de analiză. Tabelul va include câmpul de analiză pe care l-aţi selectat plus câmpuri suplimentare reflectând gradul de grupare, semnificaţia statistică şi nivelul de încredere.

## Selectare câmp de analiză

Dacă furnizaţi un câmp de analiză, acest instrument va răspunde la întrebarea: Unde se grupează valori ridicate şi scăzute în rândul punctelor?

Stratul tematic de rezultate va fi o copie a stratului tematic de analiză a punctelor. Tabelul va include câmpul de analiză pe care l-aţi selectat plus câmpuri suplimentare reflectând gradul de grupare, semnificaţia statistică şi nivelul de încredere.

Dacă nu furnizaţi un câmp de analiză, acest instrument va evalua aranjamentul spaţial al obiectelor spaţiale punct pentru a răspunde la întrebarea: Unde sunt punctele grupate sau răspândite neaşteptat?

Dacă nu se furnizează câmpul de analiză, stratul tematic rezultat va fi format din ochiurile de plasă. Sunt incluse numai pătratele care indică numere mai mari decât zero. Tabelul stratului tematic rezultat va include valorile numerice plus câmpuri suplimentare care reflectă gradul de grupare, semnificaţia statistică şi nivelul de încredere.

## Definire suprafețe de legătură

Trasaţi sau furnizaţi un strat tematic de suprafeţe de legătură pentru a răspunde la întrebarea: În interiorul suprafeţelor de legătură, există locaţii cu concentraţii ridicate sau scăzute neaşteptate de puncte?

Obiectele spaţiale suprafaţă pe care le trasaţi sau obiectele spaţiale din stratul tematic de suprafeţe pe care îl specificaţi trebuie să definească locaţiile în care ar putea surveni aceste puncte. Pentru a trasa aceste suprafeţe, faceţi clic pe butonul de trasare, apoi faceţi clic pe hartă pentru a crea o formă de suprafaţă. Pentru a trasa alte suprafeţe, faceţi clic pe butonul de trasare, apoi faceţi clic pe hartă şi continuaţi.

Notă: Pentru a suprapune peste puncte alte suprafeţe decât o plasă, Furnizaţi zone de unificare pentru însumarea incidentelor.

Stratul tematic rezultat pentru această analiză va fi o plasă acoperind suprafeţele de legătură furnizate de dvs. Tabelul va include valorile numerice pentru punctele din ochiurile plasei plus câmpuri suplimentare reflectând gradul de grupare, semnificaţia statistică şi nivelul de încredere.

## Selectare zone de unificare

Furnizaţi un strat tematic suprafaţă (de obicei acestea reflectă zone administrative precum circumscripţii, arii municipale sau judeţe) pentru a răspunde la întrebarea: Ştiind numărul de puncte din fiecare obiect spaţial suprafaţă, există locaţii cu grupare spaţială semnificativă statistic cu numere mari sau mici de puncte?

Stratul tematic rezultat pentru această analiză va fi o copie a suprafeţelor agregate. Tabelul va include numărul de puncte pentru fiecare suprafaţă plus câmpuri suplimentare reflectând gradul de grupare, semnificaţia statistică şi nivelul de încredere.

## Nume strat tematic rezultat

Furnizaţi un nume pentru stratul tematic care va fi creat în Resursele mele şi adăugat în hartă. Acest strat tematic rezultat vă va arăta grupări de valori mari şi mici, semnificative din punct de vedere statistic. Dacă stratul tematic rezultat există deja, vi se va solicita să îl redenumiţi.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.