## Summeeri andmeid

Nende töövahendite kaudu saab leida objektide koguarvu, pikkust, pindala ja teisi kirjeldavaid statitistikuid kas mõne teisi kihi geomeetria ulatuse või läheduse järgi.

- Agregeeri punktid arvutab vastavasse pindobjekti jäävate punktide koguarvu.
- Summeri ligidusest arvutab määratud kaugusele jäävate objektide ja nende atribuutide statistikud.
- Summeeri piirides arvutab omavahel ülekattes olevate pindobjektide ja atribuutide statistikud.

## Agregeeri punktid |

Kasutades punktide ja pindobjektide kihti, suudab vastav töövahend määrata pinna geomeetria alla jäävate punktide hulga ja arvutada iga ala juurde kuuluvad vastavad statistikud. Näiteks:

- Kasutades sündmuste asukohainfot, leia kuritegude arv maakonna või omavalitsuse piirides.
- Leia tulemuslikumad ja kasumlikumad müügipiirkonnad.

## Summeri ligidusest |

Leiab objektid, mis langevad määratud vahemaa alusel analüüsikihi valikusse. Vahemaa on määratav kas sirgjoonena või sõiduaja vahemaa (nt 10 minuti jooksul) alusel. Statistikud leitakse lähedal asuvate objektide kohta. Näiteks:

- Elanike arvukuse leidmine viie minuti sõiduaja kaugusesse jäävast planeeritavast teeninduspunktist.
- Maanteedelt mahasõitude arvestamine uue kaubanduskeskuse teenuste parema kättesaadavuse planeerimisel.

## Summeeri piirides |

Leiab kahe kihi alusel alad ja selle osad, mis omavahel kattuvad ning arvutab ülekatte statistikud. Näiteks:

- Üleujutusalade ulatuse ja maakasutuse piirkondade võrdluse tulemusena on leitav iga üleujutuse piirkonna alla jääva konkreetse maakasutuse pindala.
- Ette antud omavalitsuse piirides paiknevate katastriüksuste keskmine maamaksu suurus iga asustusüksuse kaupa.

## Andmetöötlus

Need töövahendid aitavad Teil uurida piirkondade iseloomu. Valitud piirkondade kohta tagastatakse detailsed demograafilised andmed ja statistikud. Esitatakse ka võrdlev info riikide ja suuremate haldusüksuste kohta.

- Andmetöötlus hangib infot inimeste, paikade ja ettevõtete kohta konkreetses piirkonnas või asukohast lähtuva sõiduaja ulatuses.

## Kihi geotöötlus |

Hangib infot inimeste, paikade ja ettevõtete kohta konkreetses piirkonnas või asukohast lähtuva sõiduaja ulatuses.

## Leia asukohad

Neid töövahendeid kasutatakse selleks, et tuvastada piirkondi, mis vastaksid Teie poolt ette antud erinevatele tingimustele. Need kriteeriumid võivad olla seotud atribuudipäringutega (nt vabad maaüksused) ja geograafilise sisuga asendipäringutega (nt 1 km jõest). Leitavad alad valitakse juba olemasolevate hulgast (nt maaüksuste kiht) või luuakse vajadusel ka uued piirkonnad, mis rahuldavad antud tingimusi.

- Leia olemasolevad asukohad otsib analüüsikihi olemasolevast sisust ette antud tingimustele sobivaid piirkondi.
- Tuleta uued asukohad koostab lähteandmetest uued piirkonnad, mis rahuldavad antud tingimusi.

## Find Existing Locations |

Valib objektid juba olemasolevate lähteandmete hulgast, mis rahuldavad Teie poolt antud tingimusi. Need kriteeriumid võivad olla seotud atribuudipäringutega (nt vabad maaüksused) ja geograafilise sisuga asendipäringutega (nt 1 km jõest).

## Derive New Locations |

Loob uued objektid lähteandmete hulgast, mis rahuldavad Teie poolt antud tingimusi. Need kriteeriumid võivad olla seotud atribuudipäringutega (nt vabad maaüksused) ja geograafilise sisuga asendipäringutega (nt 1 km jõest).

## Analüüsi mustreid

Need tööriistad aitavad Teil tuvastada, mõõta ja visualiseerida ruumilisi mustreid oma andmete alusel, määratledes statistiliselt olulisemad klastrid ja objektide atribuutide väärtuste omavaheliste seoste piirkonnad.

- Leia tulipunktid määrab, kas andmete ruumimustris on statistiliselt olulisi klastreid.

## Leia tulipunktid |

See töövahend koostab kaardi, kus kuvatakse mistahes statistiliselt olulist ruumilist klasterdamist Teie andmete kohta. Antud töövahend on kasutatav erinevat tüüpi mõjualade leidmisel, et kirjeldada geograafiliselt näiteks kinnisvaraga seotud hinna varieeruvust, liiklusõnnetuste koonduvust, töötuse määra, bioloogilist mitmekesisust jne.

## Explore Correlations |

See töövahend on mõeldud Teie objektide numbriliste atribuutide omavaheliste seoste tugevuse uurimiseks. Te valite hindamiseks fookus-muutuja ja kuni 10 numbrilist atribuuti. Seejärel arvutab töövahend vastava fookus-muutuja ja teiste valitud muutujate vahelise korrelatsiooni, tuues välja selle tugevuse, kokkusobivuse ja seosetüübi (positiivne või negatiivne).

## Kasuta lähedust

Need töövahendid aitavad leida vastuse sageli tekkivale küsimusele: “Kui lähedal miski millegi teise suhtes paikneb?”

- Loo puhvrid koostab sisendobjektide asukohast lähtuvalt kindla vahemaa alusel polügoonid.
- Loo sõiduaja pinnad leiab vastavate asukohtade ümber piirkonnad, kuhu teatud aja jooksul jõutakse.
- Leia lähim on kasutatav situatsioonis, kui soovitakse määratleda paigad, mis on lähimad ühe või teise märgitud asukoha suhtes.

## Loo puhvrid |

Puhver on ala, mis katab kindla ulatusega tsooni lähtuvalt punktist, joonest või pindobjektist määratud kaugusest.

Puhvreid kasutatakse sageli ka keerukamate geotöötluste (nt ülekatteanalüüsid) tarbeks lähteandmete loomiseks. Soovides näiteks saada vastust küsimusele “Mis hooned jäävad koolimajast ühe kilomeetri kaugusele?”, on lahenduseks vastava puhverala tekitamine ning seejärel saadud tulemuse võrdlemine hoonete kihiga. Viimati nimetatud ülesande puhul saadakse tulemkiht, mis sisaldab vaid ühe kilomeetri ulatusse jäävate hoonete objekte.

## Loo sõiduaja pinnad |

Sõiduaja pind on ala, kuhu jõutakse vastava aja vältel või siis teatud kiirusega liikudes. Sõiduaja pinnad hõlbustavad vastuste saamist järgnevatele küsimustele:

- Kui kaugele ma jõuan siit 30 minutit kestva sõidu tulemusena?
- Kui kaugele ma jõuan siit 30 minutiga, alustades sõitu tipptunnil kl 18?
- Millistesse piirkondadesse linnas jõuab tuletõrje sündmuspaigale viie minuti jooksul? Kuidas parendada uute komandode paiknemist, et uued komandod oleksid võimalikult optimaalses asukohas?
- Millised teeninduspiirkonnad on minu pakutavate teenustega juba kaetud? Millised alad asuvad Teie ettevõttest 10 km ulatuses?

## Leia lähim |

Mõõdab sõiduaja kulusid sündmuste ja teeninduspunktide vahel ning määratleb, millised neist on optimaalsemad. Tulemkihis kuvatakse neist parameetritest sõltuvaid parimaid teekondi (sõiduaeg ja vahemaa) iga tee kohta. Näiteks on võimalik sel moel leida õnnetuspaigale lähim haigla või Teie praegusele asukohale lähim pangaautomaat.

## Halda andmeid

Need töövahendid on mõeldud kasutamiseks igapäevaseks geoandmete haldamiseks ning nende ettevalmistamiseks mitmesugusteks analüüsideks.

- Väljakalkulaator arvutab välja sisu väärtused, kasutades juba olemasolevaid välju ning valemeid.
- Sulanda piirajad liidab kokku alad, mis omavad ühist piiri ja atribuutide väärtusi.
- Andmete väljavõte koostab uue andmestiku lähtuvalt olemasolevast kihist tehtud objektide väljavõttele.
- Ühenda kihid kopeerib kõik kahe või enama kihi objektid uude tulemkihti.
- Kattuvad kihid ühendab kahe või enama sisendkihi sisu üheks terviklikuks kihiks. See on tõlgendatav kihtide ladumisega üksteise kohale ning selle tulemusena tekkiv väljund sisaldab vastava virna kogu sisu.

## Väljakalkulaator |

Uuendab Teie poolt määratud väljale valemi alusel uued väärtused.

## Sulanda piirajad |

Ühist piiri omavad või kattuvuses olevad alad liidetakse üheks tervikuks.

Te saate kontrollida, kas piirajad ühendatakse määratud välja alusel. Situatsioonis, kus Teil on kasutada näiteks maakondade kiht, milles iga maakond omab State_Name atribuuti, saate te piiride üleminekud sulatada, kasutades selleks State_Name atribuuti. Külgnevad maakonnad ühendatakse kokku juhul, kui neil on sama väärtus väljas State_Name. Lõpptulemusena tekib suurema ulatusega haldusüksuste kiht.

## Andmete väljavõte |

Koostab pakitud zip faili või kihipaki andmetest või Teie poolt määratud huvipakkuvast piirkonnast.

## Ühenda kihid |

Kopeerib kahe kihi objektid uude tulemkihti, näiteks:

- Teil on kasutada kolm eraldiseisvat kihti Saaremaa, Hiiumaa ja Läänemaa maakondade kohta ning Te soovite nende alusel luua ühte terviklikku kihti Lääne-Eesti maakondadest.
- Teil on 12 kihti ning iga kiht sisaldab infot omavahel külgnevate elamurajoonide katastriüksuste kohta. Te soovite kõiki neid ühendada üheks tervikuks, jättes tulemusse alles vaid selle osa, kus kihi väljas olev nimi ja tüüp langevad kokku.

## Kattuvad kihid |

Ülekate ühendab kahe või enama sisendkihi sisu üheks terviklikuks kihiks. See on tõlgendatav kihtide ladumisega üksteise kohale ning selle tulemusena tekkiv väljund sisaldab vastava virna kogu sisu, näiteks:

- Millised krundid jäävad 100 aasta jooksul toimunud üleujutusalade piirkonda? (mitme kihi võrdlemine)
- Millist tüüpi teed ühes võis teises maakonnas asuvad?
- Milline maakasutus on ühe või teise mullatüübi levialas?
- Millised kaevikud esinevad mahajäetud sõjaväeosades?