## Ühenda kihid

##

See töövahend kopeerib kahe kihi objektid uude tulemkihti. Ühendatavad objektid peavad omama sama geomeetriatüüpi (punktid, jooned või pinnad). Teil kui kasutajal on võimalik määrata, kuidas erinevad kihid omavahel ühendatakse. Näiteks:

- Teil on kasutada kolm kihti Saaremaa, Hiiumaa ja Läänemaa maakondade kohta ning Te soovite nende alusel luua ühte terviklikku kihti Lääne-Eesti maakondadest.
- Teil on 12 kihti ning iga kiht sisaldab infot omavahel külgnevate elamurajoonide katastriüksuste kohta. Te soovite kõiki neid ühendada üheks tervikuks, jättes tulemusse alles vaid selle osa, kus kihi väljas olev nimi ja tüüp langevad kokku.

Kui Kasuta kaardi ulatust on sisse lülitatud, kasutatakse analüüsil ainult neid objekte, mis antud hetkel on ekraanil nähtavad. Kui vastav tingimus on välja lülitatud, kasutatakse puhvri loomisel kõiki kihis olevaid objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Vali kiht

Vali kiht, mida soovid analüüsikihiga ühendada.

## Muuda ühendatavaid atribuute

Vaikimisi kantakse kõik sisendkihtides olevad väljad väljundisse üle. Te saate muuta väljade üleviimist järgmiste meetodite alusel:

- Nimeta ümber—Välja nimi muudetakse tulemi jaoks ümber.
- Eemalda—Välja nimi eemaldatakse tulemist.
- Sobita—Välja nimed peavad olema samasugused. Kihi välja väärtused kopeeritakse ühendamise eesmärgil vastavasse tulemi välja sisusse.

## Tulemkihi nimi

See on kihi nimi, mis luuakse kasutaja Minu sisu alla ning lisatakse kaardile. Vaikimisi nimi on tuletatud kihi analüüsi sisust. Kui see kiht juba eksisteerib, saate selle soovi korral üle kirjutada.

Kasutades Salvesta tulemus kasutaja sisu alla, mille saate valida rippmenüüst Minu sisu, kuhu tulemus salvestatakse.